vie05jul(jul 5)18:30vie19(jul 19)20:30ukedada: ikasi ukelelea jotzen edo etorri zaitez praktikatzenEtor zaitez sareanera ukelelea jotzen18:30 - 20:30 (19) Event Type :Música\n5 (Viernes) 18:30 - 19 (Viernes) 20:30\nOlaia\ton 2 uztaila, 2019 at 12:42\nUkelele ikastaroan parte hartu nahi genukeen bi lagun gara: Olaia eta Jasone.\nIdeiarik ere ez daukagu, baina ikasi nahi genuke. Ukelelea badaukagu.\nOstiral honetan ikusi dugu elkar\nSarean\ton 2 uztaila, 2019 at 15:32\nPrimeran, ongietorriak izango zarete, edozein jakintza mailarekin etorri zaitezkete, ez dago problemarik!\nOstiralera arte 🙂


Leoia ta Arzaia - MFtD\nAuthor: Bizenta Mogel - 1804\nOriginal version in Basque\nSource: Ipui onak (nr. 1.24)\n- Region: Basque Country\nLeoia ta Arzaia\nLeoitzar izugarri bat zebillela basoan larren artean, sartu zitzaion aurreko oin azpi batean arantzea, ta anditu agitz, errenka, ta miñ andiekin baño ebilli ezin zala. Arkitu zuen Arzaia, ta nai zion oni adierazo, non miñ zuen; eskatzen zion laguntasuna oiñ arantzatua eskeñirik. Ikusi zuenean Arzaiak bereganonz zetorrela Leoia, sartu zitzaion ikara larria, ta gaitzik ez izatearren, eskeñi zion ardi bat. Ordea leoiak ez zuen ordu artan ardi goserik, ta bakarrik billatzen zuen osasuna, ta arantza ura ateratzea, ta orretarako eraman ziozkan Arzaiari bularrera bere beso biak, ta erakutsi zion oiñ minberatu, ta aranzatua. Bereala igarri zion Arzaiak, zer nai zuen Leoiak; ta beldur guzia joanik, artu zion beso gaixotua; aztertu zituen oiñ azpiko bazterrak, ta arkiturik arantza sartua, atera zion poliki, ta gero garbitu ere ziozkan barruan andituarekin egin ziran ur ustelak. Ekusi zanean Leoia ala sendatua, eskerrak eman nairik itz gabe, millizkatu zion Arzaiari esku gañea, ta aldi batean egon zan bere aldamenean.\nEgunak igarota arrapatu zuten Leoia gizon batzuek, ta eraman zuten lotuta Erri andi batera presondegi kaiolatu baten gordetzeko, ta ateratzeko Plaza edo toki agiri, ta langatu batera, Zezenak atera oi diran bezela, botatzeko jan garritzat Gizon Gaiztagiñak. Iñork ez daki zergatik, baña artu zuen Justiziak aitatu degun Arzaia; ta Agintariak erabaki zuten, bota bear zala Gizon ura Leoiak irentsi zezaten. Arzai gaixoa eraman zuten Plazara; atera zioen Leoitzarra, Zezen bat oi dan bezela; ekusi zueneko Gizon bakarra, oñak ariñik abiatzen da, sua zerioal, arrapatzeko Arzaia; baña orra non besoak egozteko unean ezagutzen duen Leoiak, Gizon ura zala bere Ongillea; berari arantzea atera, ta osasuna eman ziona. Atzeratu zituen beso, apurzeko jasoak; jarri zan Leoia begira barrera gañetan zeuden jendeai, ta Arzaiari gaitzik egin gabe, biurtu zan bere Kortara, kiñuekin adierazo zion Leoizaiari, zijoala andik bere zeregiñetara. Biurtu zan berriz Plazara pozkaria agertzen zuela; jarri zitzaion Arzaiari aldamenean, ta zegoan an bere zai ta Gordetzalle eginda. Ikaratu zan jende guzia zekusanaz. Agindu zioen Arzaiari irtetzeko Plazatik; joateko nai zuen lekura. Abiatu zan iretetzeko; jarraitzen zion Leoiak nora nai Txakurtxo batek bezela. Jakin zutenean Arzaiagandik zer gertatu zitzaion basoan Leoi arekin, ta zergatik gero gaitz egin ez ezen, erakusten ere ziozkan amorioaren señale, edo igargarriak, askatu zituzten Leoia, ta Arzaia; Leoia joan zan bere basora, ta Arzaia bere ardizaitzera.\nIpui onek erakusten du, izan bear degula eskertsuak gure ongillakin, ta mesedeak geitu bear dizkioguezala, mesedeak egin dizkiguenai. Eskergabetasuna dala gaitziritzia beti, ta guziak gorrotoz begiratu oi dioena.\nMesedeak dituzu artu?\nEz zaiteala iñoiz aztu.


Zilegitasunaren inguruko gatazka | Politika | Berria\nUDAKO SERIEA. Espainiako Konstituzioak 40 urte (II). Erreferenduma.\nZilegitasunaren inguruko gatazka\n1978ko abenduaren 8an egin zuten Espainiako Konstituzioari buruzko erreferenduma; Euskal Herrian, abstentzioa handia izan zen, eta herritarren %34,55ek baino ez zuten babestu.\nEspainiako Konstituzioaren heriotza aldarrikatzen duen pankarta, Bilbon, 2000. urtean. XOUSE SIMAL\nRafael Arias Salgado UCDren diputatuak —gero ministro izan zenak Adolfo Suarezen gobernuan— argi esan zuen 1978ko maiatzaren 12an, Espainiako Kongresuan, konstituzioaren zirriborroaz eztabaidatzen ari zirela: «Testu konstituzionalak Euskal Herrian edo Katalunian boto gutxi lortuko balu edo atzera botako balute, jatorrizko akats larri batekin jaioko litzateke, Espainiako gainerako lurraldeetan gehiengo handiz onartuta ere». Espainian, baiezkoa arazo handirik gabe gailendu zen 1978ko abenduaren 8an egindako erreferendumean. Hego Euskal Herrian, baina, Arias Salgadok aipatzen zuen «jatorrizko akats» horrekin sartu zen indarrean Espainiako Konstituzioa.\nIa hamazortzi milioi lagunek eman zuten botoa erreferendum hartan, erroldatutakoen %67,11k; baiezkoa aise gailendu zen —botoen %91,81—. Baina Hego Euskal Herrian emaitzak oso desberdinak izan ziren. Botoa emateko eskubidea zuten 1.913.980 lagunetatik, 934.005ek baino ez zuten botoa eman; erdira ere ez ziren iritsi. Abstentzioa %51,21ekoa izan zen.\nEmandako botoen artean, baiezkoak aise gailendu ziren: 661.412; hau da, %70,81. Baina erroldari erreparatuz gero, eta abstentzioa hain handia izan zenez, ondorioa da Hego Euskal Herriko herritarretatik %34,55ek baino ez ziotela oniritzia eman Espainiako Konstituzioari 1978an; hirutik batek, gutxi gorabehera.\nBeste zenbait arlotan bezala, erreferendumaren emaitzen inguruan ere kontakizunen arteko borroka egon da azken hamarkadetan. Emaitza horietan oin hartuta, ezker abertzaleak behin baino gehiagotan adierazi du Euskal Herriak arbuiatu egin zuela Espainiako Konstituzioa.\nOso bestela interpretatu izan dute alderdi eta hedabide unionistek: soilki emandako botoei erreparatuta, haien ustez, argi dago euskal herritarrek baiezkoa eman ziotela konstituzioari. Interpretazio hori, baina, ez dator bat azken urteotan garatu duten diskurtsoarekin: Kataluniako auziaren harira, behin baino gehiagotan azaldu dute euren ustez herritarren erdien babesa ez litzatekeela nahikoa izango komunitate baten estatus politikoa erabakitzeko.\nInterpretazioak interpretazio, Espainiako Konstituzioak Euskal Herrian duen zilegitasuna zalantzan egon da azken 40 urteetan, eta eztabaida horrek gaur arte iraun du.\nEider Landaberea Abad doktorea da Gaur Egungo Historian, eta eskolak ematen ditu Deustuko Unibertsitateko Giza eta Gizarte Zientzietako Fakultatean, Donostian. Los 'nosotros' en la transicion (Gu-ak trantsizioan) izeneko liburua argitaratu zuen, 2016an; Euskal Herriko tradizio politiko nagusiek urte haietan izan zituzten diskurtso eta praktika politikoak aztertu ditu lan horretan.\nKonstituzioaren aurrean eta erreferendumari begira tradizio politiko horiek «jarrera desberdinak» izan zituzten, «kultura politiko bakoitzak bere jatorria eta berezko mundu ikuskera duelako, eta bere helburu propioak lortu nahi dituelako», Landaberearen hitzetan. Hark dioenez, autonomien inguruko atala —VIII. titulua—, eskubide historikoena —lehen xedapen gehigarria— eta lurraldetasuna —laugarren xedapen iragankorra— izan ziren eztabaidaren puntu nagusiak.\nPSE, UCD eta AP, baiezkoan\nPSE, UCD eta AP baiezkoaren alde agertu ziren, nahiz eta haien jarreretan desberdintasun handiak izan: APren kasuan, esaterako, ezin da ahaztu Espainiako Kongresuan eskuineko alderdi horren bost diputatu konstituzioaren kontra agertu zirela, eta hiruk abstentziora jo zutela, batez ere «nazionalitateen» inguruko aipamenekin ados ez zeudelako eta Espainiarren batasuna arriskuan ikusten zutelako.\nBere diskurtsoan, UCDk «adostasunaren ideia» nabarmendu zuen; haien ustez, konstituzioak «Euskal Herriaren eta Espainiako gainerako herrien eskubideak» aintzat hartzen zituen, «separatismoari» bide eman gabe.\nSozialistek, berriz, Etorkizuna eraikitzea zure esku dago goiburua erabili zuten kanpainan. Haientzat, konstituzioa zen «diktadura frankistaren bukaeraren ikur eta aro historiko demokratiko berri baten hasiera», Landabereak dioenez. «Euskal sozialistek babesa eman zioten testuari, pentsatzen zutelako ez zela inongo alderdiren jabetza edo ideologia bakar baten isla, eta guztientzat idatzita zegoela».\nOso bestelakoa izan zen ezker abertzalearen jarrera. Garai hartan, bi ziren ezker abertzalearen antolakunde politiko nagusiak: Euskadiko Ezkerra eta Herri Batasuna. Biek ala biek kontrako botoa eskatu zuten konstituzioari buruzko erreferendumean.\nEuskadiko Ezkerra koalizioa 1977ko ekainaren 15eko hauteskundeetara aurkeztu zen, eta bi ordezkari lortu zituen: diputatu bat —Francisco Letamendia; erreferenduma baino hilabete lehenago, 1978ko azaroaren 8an, dimisioa aurkeztu zuen, eta geroago HBrekin bat egin zuen— eta senatari bat —Juan Maria Bandres—; hortaz, konstituzioari buruzko eztabaida prozesuan parte hartzeko modua izan zuen. Baina aurkeztu zituzten proposamen eta zuzenketak atzera bota zizkieten, eta erreferendumean ezezkoari eutsi zioten. Konstituzio honi ez leloa erabili zuten kanpainan.\nLandabereak dioenez, Euskadiko Ezkerrak lau baldintza jarri zituen konstituzioari babesa emateko: lehenik eta behin, testuan jasotako askatasun eta eskubideek «benetan demokratikoak» izan behar zuten; bigarrenik, arlo sozioekonomikoan konstituzioak anbiguotasun nahikoa izan behar zuen merkatu libreko sistema bati zein sistema sozialista bati bide eman ahal izateko; hirugarrenik, autodeterminazio eskubidea jaso behar zuen, eta, azkenik, autogobernu maila handia bermatu behar zien Espainiako Estatuaren baitako nazioei, estatuaren egituren barruan iraun bitartean. EEk iritzi zion proposatutako testuak ez zituela lau baldintza horiek betetzen, eta abenduaren 8rako antolaturiko erreferendumean ezezkoa ematea erabaki zuen.\nHerri Batasunari dagokionez, agertu berria zen Euskal Herriko esparru politikoan —1978ko apirilaren 27an egin zuten aurkezpen ofiziala—, eta, Landabereak gogorarazi duenez, konstituzioaren kontrakoa izan zen antolatu zuten lehenengo kanpaina. Denboraren poderioz eta, batez ere, EEren bilakaera ideologikoaren eta hauteskunde gainbeheraren ondorioz, hurrengo urteetan HB izan zen konstituzioaren kontrako jarrerari eta erreforma deitu zuten prozesua salatzeari eutsi zion indar politiko bakarra.\nPSEk, UCDk eta APk —PCEk ere baiezkoa eman zion konstituzioari— osatutako multzoaren eta EEk eta HBk osaturikoaren artean zegoen EAJ, orduko alderdi politiko nagusia, eta argi zegoen jeltzaleen jarreraren pentzutan egongo zela, neurri handi batean, konstituzioak hurrengo urteetan Euskal Herrian izango zuen zilegitasuna. Haien eskakizunetako batzuk, autonomiari bidea zabaltzea eta eskubide historikoen aipamena esaterako, jasota zeuden testuan, baina EAJk aurkeztutako beste hainbat zuzenketa ez zituzten onartu. «Etsigarria» izan zen EAJk eztabaida definitzeko erabili zuen hitza, eta, azkenean, abstentzioaren alde egitea erabaki zuen.\n«EAJk ezin zion konstituzioari baiezkoa eman», esan du Landabereak, «ez zuelako jasotzen Euskal Herriaren eskubide historikoen onarpenean oinarrituriko estatu eredu bat; baina ezezko botoa ere baztertu zuten, uste zutelako testuak bazituela alde positiboak: adibidez, diktadurarekin haustea, eta askatasun indibidualak errespetatzen zituen zuzenbide estatua ezartzea».\nAzkenean, abstentzioaren alde egin zuen EAJk. Eta horrek eragin nabarmena izan zuen erreferendumaren emaitzetan. Parte hartzea ez zen erdira ere iritsi; Bizkaian, abstentzioa %57,5 izan zen, eta Gipuzkoan, %54,6. «Hain abstentzio handia ezin da zuzen interpretatu kontuan hartu gabe eskatutako aukera izan zela», azaldu du Landabereak. «Abstentzio aktiboa izan zen, militantea, gaur egun EAE Euskal Autonomia Erkidegoa osatzen duten lurraldeetan 1977ko ekainaren 15eko hauteskundeetan boto gehien bildu zituen alderdiak eskatua».\nHorri gehitu behar zaio ezezko botoen pisua. Baiezkoak baino gutxiago izan baziren ere, Espainiako batez bestekoa baino askoz gehiago izan ziren: %29,19 izan ziren Hego Euskal Herriko lau herrialdeetan, eta Gipuzkoan, esaterako, %35,4 ere izan ziren. Espainian, %8 ere ez ziren izan.\n«Hori kontuan hartuta, uste dut ez dela guztiz okerra esatea konstituzioak ez zuela lortu euskal herritar gehienen babesa», esan du Landabereak.\nBerrogei urte igaro dira konstituzioari buruzko erreferenduma egin zenetik, eta, denbora tarte horretan, zilegitasunaren inguruko gatazka horrek gorabeherak izan ditu. Zenbait analista politikok uste dute herritarrek 1978an ukatu zioten legitimitatea eman ziotela indarrean dagoen esparru juridiko-politikoari autonomia estatutuak onartu zituztenean —Gernikako Estatutua 1979an onartu zuten; Nafarroako foru hobekuntza 1982an sartu zen indarrean, nahiz eta ez zuten erreferendumik egin—.\nEEk, berriz, 1988an agerraldia egin zuen, hamar urte lehenago hartutako jarreran atzera egin eta konstituzioari babesa emateko. Geroago, PSErekin bat egin zuen EEk. 2014an Ahal Dugu sortu zen, Hego Euskal Herrian garapen azkarra izan zuena eta bere oinarri ideologikoetan 78ko erregimena eta itun konstituzionala ezbaian jartzen duena.\nLandabereak azaldu duenez, «1978ko konstituzioak zedarritutako lurralde antolakuntza eta sistema politiko, ekonomiko eta soziala ezbaian dago azken bolada honetan batzuen eta besteen aldetik, oso sutsuki gainera. Badirudi horrek adierazten duela beharrezkoa dela konstituzioaren atal bat baino gehiago berriro aztertzea».\nBihar: Espainiako Konstituzioaren edukien azterketa.


Kaliforniako ostatu barne bat. Hango puskak, hango beztidurak izan beite.\nHOTELERO, BENAT, PANTXO\nHOTELERO: (Lanean ari kontuar gibelean... Ez du ikusten Benat sartzen... Hau jartzen da... Trixte da) Ha!... Hor haiz-eta! Pasaiatu zarete pixka bat?\nBENAT: (Idorki) Sobera.\nHOTELERO: Sobera, sobera!\nBENAT: (Kexu) Hamabortz egun badu hemen girela, eta ez dugu bertzerik egiten. Nahi nuke jakin zuk aipatu kanperoa noiz segur jinen den, gu hemendik mendirat joaiteko... Ez gira gu Rostchild, hola hemen, bi besoak gurutzaturik bizitzeko.\nHOTELERO: Errak, errak... Ez ahal zarete malurus... jana, edana eta loa izanez geroz, zer behar duzue gehiago?\nBENAT: Ez gira hunarat zor egiterat jinak, bainan lan eta diru.\nHOTELERO: Hemengo zorrak laster pagatuko dituk mendiko irabaziekin... Eta, behere hautan haizeno, balia hadi biziaz... Gain hetan egunak luze eta bortitz dituk gero... Zerbait dakiena mintzo zauk.\nBENAT: Bostgarren eguna da, kanpero famatu hura hemen izanen dela, faltarik gabe, hitzemaiten dautazula... Eta kanperorik, egun oraino, ez da seinale. Dudan nago, kanperoak ote dakien ere, gu hunarat helduak girela.\nHOTELERO: (Kexu) To... Nitaz ez bahaiz fida, galde zok bere alabari. Alaba ixtantean hemen izanen duk... Gurearen bilarat etortzekoa duk, Etxegaraien hotelerat afariterat joaiteko... Hi ere, hango haiz, dudarik gabe, sarri.\nBENAT: Hango edo... oheko!\nHOTELERO: Hihaurek ikus. (Ixtant bat ixilik. Pantxo sartzen da... Agur eta agur) (Pantxori) Sarri, badakik Etxegaraien urte betetzea dela?... Haren hotelean haiz, dudarik gabe, afariteko?\nPANTXO: (Irriz) Bitxi da hemengo usaia! Kasik arrats guziez, hotel batean bada norbaiten urte-muga... Nausiarena, haren alabarena, edo bederen kozinariarena!\nHOTELERO: Hobe zuentzat! Afaria urririk izanen duzue!\nPANTXO: (Irriz) Ba, jana kitorik emaiten duzue holakoetan, bainan gomitatuek pagatuz edaten dituzten wiskyekin, eman afariaren saria aise biltzen duzue!\nHOTELERO: Bixtan duk... Ez gaituk urririk ariko jende hazten.\nPANTXO: To, kanperoaren alaba, Benita, heldu da!\nHOTELERO: Ba... Gure Gabrielarekin hitzartuak dituk, Etxegarai baitarat afariterat joaiteko.\nBENITA, BENAT, HOTELERO, GABRIELA\nBENITA: (Sartuz, alegeraki) Hor zarete?... Alo, Benat eta Pantxo, laster bezti zaitezte... Etxegarai baitan behar ditugu fandangoak eman, lehertu artio!\nBENAT: (Ilun) Ni ez niz, arrats huntan, hemendik mugitzen.\nBENITA: Zer duzu?... Bihotzean min?... Alo... Behar dugu min hori tratatu... Hotelero, wisky bat deneri!... Non da Gabriela?\nHOTELERO: Ba, agertuko da laster!... (Benati) To, orai hor duk kanperoaren alaba!... Galde zok aita noiz heldu den zuen bilarat!\nBENITA: Aita!... Egun arratsaldean etorria da!\nBENAT: Ez da goizegi!\nGABRIELA: Ai, Pantxo, Pantxo... Zu lagun, Kalifornian kurrituz, fandangotan bizitzekoa irabaz ginezake... Ale, nere turnada, orai! Huts baso horiek! (Edaterat emaiten diote)\nPIERRA: (Irriz) Artzaingoan ez badut erreusitzen, jinen naiz menditik gibelerat, eta lotuko gira biak dantzako ofizioari.\nBENITA: Benat eta ni, etorriko gira zuen lagun, ttunttun eta atabalarekin.\nBENAT: Nik, ardi joarez nahiago dut entseatu, ttunttunez baino!\nGABRIELA: Beztitzerat noa... Agozte ixtant bat nere beha!\nPANTXO: Ba, nik ere ganberaraino joan behar dut, bizar hunen poxi bat leuntzerat! (Biak jalitzen dira... Benita eta Benat ixtant bat ixilik dagotzi)\nBENAT: Zure aita noiz jinen da hunarat!\nBENITA: Ixtantean, nik uste... (Ixilik ixtant bat) Errazu, mendirat joaitean, nere aita izango baituzu kanpero, harekin komixione zenbeit bialduko dauzkitzut.\nBENAT: Zer komixione?\nBENITA: (Ezin atrebituz bezala) Ez baituzu hemen nehor familiatik... Familiakoa banintz bezala... (Ixtant bat ixilik daude. Letxero eta Rantxero sartzen dira, pixka bat edariak harrotuak)\nLETXERO, RANTXERO, BENITA, BENAT, HOTELERO\nLETXERO: Eheup! Agur, Benita... Agur hi, gazte... Laster maitatu duzue ziek elgar!\nBENAT: Agur... Laster jujatzen duzu, zuk ere, elgar maite dugula!\nLETXERO: Ba... Hiru lerrotan adinez pasatua nuk gero... Eta, hainitz ikusiz, laster jujatzen ikasten duk... Hoo... Ez diat gero erraiten gaizkirik egiten duzuela... Ez, ez... (Oihuz) Hotelero!... Ean, hunat wisky bana.\nHOTELERO: Heldu, heldu!\nLETXERO: Bota hunarat baso bat!... Nik uste, hamabortzgarrena diagu, bainan edan dezagun aintzinat... Edariak kontserbatzen omen dik!\nBENAT: Hemengo edateko moldean, bakotxak bere aldian denen turnada pagatuz, ostalerotik haste, hertzeak gazterik idortzen bide dira!\nLETXERO: Ha, gazte!... Zer hu? Wisky xorta batek izitzen?... Ez bahaiz wisky xorta baten jasaiteko on, habil etxerat... Habil etxerat!... Hortako ez bahaiz, hobe huen, hire etxetik ez mugitu... Nik ez zekiat zertarat jiten diren Ameriketarat euskaldun gazteak!\nBENAT: Zertarat? Zu jin zinen bezala, artzaingotik diru pozi baten egiterat, dudarik gabe!\nLETXERO: Dirua, dirua!... Ez duka ordean ikusten, ardien prezioak beti beheiti ari direla?... Mendian pekatuko dukalarik, bakarrik han nunbait galdua, zazpi aldiz oraino, nik erabili gogoeta berak eginen dituk!... Zertarat jin haizen hunarat!... Zerendako ez haizen han berean, zerbait lani lotu... Sinets nezak, gazte!\nBENAT: Eni eman kontseilua, zerendako ez zinuen zuhaurek segitu?... Nolaz gelditu zira hemen?\nLETXERO: Ha, gazte!... Hainitz hunat jin Eskualdunen ixtorioa, eta enea, berdin dituk... Jin nindian, bortz, sei urteren, hamar urteren buruan gehienik, etxerat berritz itzultzeko xedearekin. Bainan itzultzeko urteak jin zirelarik, beti urte bat gehiago hobe nuela hemen etsitzea, pentsatzen nuen, holako edo holako afera on baten erreusitzeko... Eta, emeki emeki, urteak joan dituk... Eta ni beti hemen!... Sinets nezak, gazte!... Har-zak xedea, bortz sei urteren buruan, gertatzen dena gerta, etxerat itzultzeko... Eta, tenorea jitean, ez hadila egun bat gehiago hemen zahar.\nBENAT: Orai, zertarik bizi zira?\nLETXERO: Ni letxero nuk, eta hau rantxero... Mendia on duk gaztentzat, bainan zahartuz geroz, ixterrek toki leunak nahi ditie.\nRANTXERO: Bai, mendia, orai fitsik ez duk... Orai biranazka dituk, eta mendi zolan han die beren «rulota», radio eta su-gazarekin... Ez zuan hola to, gure denboran!\nLETXERO: Hire denboraz hiza arrangura? Zer erran hezake ene denboraz? Guk, etsai ginitian, ez bakarrik otso-kujoteak, gato-basa eta sugeak... ez bakarrik eritasunak... bainan denak baino tzarrago, bakeroak... (Errabiarekin) Bakero madarikatu ustelak!\nRANTXERO: Konda-ozu huni ere, behin zer egin zautzuten!\nBENITA: Bon, ni, Gabriela zer bilakatzen den, ikusterat noa. (Jalitzen da)\nLETXERO: Zer duzu?... Sobera ezagutzen ene ixtorioa? Berdin du... (Benati) Bakeroak, behi-zainak dituk... Hastapen hetan, ez zuan behi artalderik hemengo mendietan, bainan bakarrik ardi artaldeak... Behiak muntatu eta, hasi zituian kalapitak, artzain eta bakeroen artean, pazka-lekuen gainetik... Batzuk eta bestek, pazka-leku berak nahiz.\nBehin, ene kanporat jin zituian, bi bakero, ene ardiak, ziren tokitik alda netzadan lehenbailehen, behiak behar zituztela han ezarri... Ezetz, ez nituela ardiak handik aldatuko. Loto gintuan kalapitan. Badakika zer egin zautaten?... Hartu... Kristo bezala, arbola bati estekatu, eta han utzi... Eta, ene bi zakurri, ene kanpoko bi untzi buztanetik estekatu eta debruetarat igorri hek eta heiekin ene bi mila ardiak.\nGau bat eta egun bat, han egon ninduan estekatua, kanperoak atzeman artio, kordez kolpatua, ahuldua, salbu hi eta, ene beharrez galtzak oratuak... Huuu, bakero zikinak!...\nBaduk hemen oraino, ene denborako bakero tzar bat!... Jiten duk hunarat noizean behinka... Orai aberastua, nausi handi bilakatua duk... Bainan, bakero alimale on bat izan duk to hori! Ez diagu ez, harek eta nik, konplimendu hainitzik elgarri egiten!\nHOTELERO: Noren turnada orai?\nHOTELERO: Edan ausarki! Hunek kentzen dik tripako mina!\nBENAT: Noren tripako mina?... Zurea ala gurea?\nHOTELERO: (Erdi kexu) Hik edanak, ez dik hainitzik nehorenik kenduko!... Nik ez zakiat, nola altxatzen dituzten Euskal-Herrian oraiko gazteak! Ez dute, ostaturat sar-eta, edaten ere zenbaitek! (Jalitzen da)\nBENAT: Dudarik gabe, oraiko ostalerek ez dakite heien laket-arazten ostatuetan.\nLETXERO: (Apaletik) Hunek beti, bere zazpi ahalak ibiltzen ditik, hunarat sartzen direneri, bere edariaren sakatzeko... Lotkorra duk, lotkorra, gizona!\nBENAT: Ez dakit sobera on den ostaler bat lotkorregi izan dadien... Enekin segurik, sal nahiaren izaria beiratuz, gehiago sal lezake.\nLETXERO: To... Hotel huntan, zenbait eta zenbait artzainek, menditik jautsi-eta utzi ditie beren sakeleko sosak. Eta frangok, beren irabazi guziak!... Kasu emak, gazte, menditik jautsiko haizelarik... Izigarri duk orduan tentamendua, pestan eta zurrutean, behere hautan bizitzeko... Eta, hainitzek, penatuki luzaz irabaziak, hemen, ixtant batez garbitzen dituzte.\nBENAT: Ez zaitela kexa... Hemengo moldez argiturik, heldu gira oraiko gazteak.\nLETXERO: To, to... Huna nun heldu den, oixtian aipatu bakero tzarra... Debru mutur beltza!\nBAKERO, HOTELERO, LETRERO, BENAT, RANTXERO.\nGero MOTO eta INDIANO\nBAKERO: (Bakeroen xapel handia buruan... Salutantzi eder batez dio) Arratsalde on, jaunak! (Denek ihardesten diote, salbu Letxerok... Esku zartaka, deitzen du Hotelero)\nHOTELERO: (Agertuz. Gaitzeko errespeturekin, bere mahain, kadera, pipatzeko, apailatzen dizkio) Arratsalde on, jauna!\nLETXERO: Ba dik ba horrek konplimendu... Baitu huntarik (diru keinua). Bere mahaina ere beti erresalbatua dik horrek hemen.\nHOTELERO: (Letxeroki) Zuk, otoi, gizon hori ixilik utziko duzu. (Bakero zerbitzatzen du)\nLETXERO: Jakin-eta gizon hori zer mandila izana den, horren ikusteak berak, barne guzia nahasten daitak... Pu, zikina! Horren kontzientzia eta zerri-zola, berdin garbi dituk... (Bakerori) Bakero ustel zikina!\nHOTELERO: (Izigarri kexu) Zu... Zoazi kanporat hemendik, eskandala eman nahia bazira hemen!\nLETXERO: Joanen nuk, joanen nuk, hotelero, goiti egin nahia emaiten daitak gizon horren ikusteak berak... (Rantxerori) Heldu hiza to! (Bakerori, jalitzean) Bakero... Urdea!...\nHOTELERO: Higuin tzarrak!... (Bakerori) Barka-ozu... Edaria da mintzo!\nBAKERO: Bego, bego... Ez da deus!\nHOTELERO: Urruntzeko hobeak dituk, bazter nahasle horiek! Nik, denekin behar diat gero bizi... Ez diat horien arteko saltsan fitsen beharrik.\nTo, horra nun heldu diren bertze bi herbail... Errana zioteat ba, sar ditela bakarrik ostatuan, nehor ez delarik... Bertzenaz, ez!... (Moro eta indianoa agertzen dira... Lehenak bizkarrean dauka keza bat zapeta ziratzeko puskekin. Bigarrenak bi taula badauzka aintzin gibeletan, bera «zanduitx» dagola erdian... Taula hetan izkiriatua da edozoin pesta edo sal-gailuen erreklama, itxurazko apaindura zenbaitekin. Erreklama, anglesez izan bedi)\nHOTELERO: Beltzak debruetarat!\nINDIANO: Here is no apartheid. (Pronontzia: Hier is no aparzei) It is the law! (Ite iz ze o)\nHOTELERO: Ez dezaket igor... Legea hola da!\nBAKERO: Bego... Berdin du...\nHOTELERO: Orai artio, larru koloratu gizonak ez zituan libro, larru zurien ostatuetan... Orai, lege zikin bat egin ditek... Horiek ere non-nahi haizu dituk.\nBENAT: Zertako ez litezke haizu? Horiek ere, gu bezala, gizonak ahal dira!\nHOTELERO: Ha... Ageri duk ez ditukala ezagutzen arraza horiek! Utz horieri utz, zangoa hire etxean sartzerat... Laster berak eta bere familia ere sartuko dauiate, eta hihaur kanporat emanen!\nBENAT: Ba, anartean, zenbait eta zenbait dolar zuretuko dituzu, horier saldu wiskyarekin.\nBAKERO: (Morori) Hello, boy!... Zapatak!\nMOTO: Bai jauna, berehala!... (Morok zapatak Bakerori ziratzen dizkio)\nLEHENGOAK PANTXO, BENITA ETA GABRIELA\nPANTXO: (Benateri) Ale!... Heldu hiza afariterat, Etxegaraien hotelerat!...\nBENAT: Ez... nik hobe diat hemen egon, kanpero arrats huntan heldu bada ere!\nBENITA: Bai, gero ere izango duzu, bai, harekin egoiteko astia.\nPANTXO: (Irriz Morori begira) So egizak, so egizak, nola ari den! Ofizio bat duk ba hau ere!... Ez zaitak iduritzen ofizio mota horieri euskaldun bat aise lot daitekela... Edo behar likeie arrunt errekan!\nBENAT: Beren bizia hola jalitzen badie, arrazoin die... Ez dik ofizioa behatu behar, bainan zer emaiten duen.\nPANTXO: To, nik segurik, ene burua hola ikusi baino, nahiago nikek errekari behera aurtiki ere...\nBENAT: Nork zakik, egun batez, ez garen holako ofizio batez behartuko, bizitzekotz?\nPANTXO: Debruak erabilki-hia?... Ez araiz?\nBENAT: Nork zakik.\nGABRIELA: Ale... Goazen bestarat!\nBENITA: Atoz, zu ere, Benat!\nBENAT: Ez, Benita, zure aita ikusi artio!\nBENITA: Bon, beraz, ni ere ez naiz joango... Hemen nago.\nBENAT: Ez... Ez zaitela nigatik geldi... Hitz emaiten dautzut... Egonen naiz, ixtant bat, zure aitaren beha... Eta, ez bada jiten, edo jiten bada ere, gure solasak erabili-eta, zuenganako naiz!\nBENITA: Faltarik gabe gero... Hitza atxikiko ahal dezu!\nBENAT: Ba... Ene hitza hitz da.\nGABRIELA: Goazen, Benita... Jinen dun gibeletik Benat!... Ixtante artio, Benat. (Jalitzen dire)\nBENAT: Bai, ixtante artio. (Ixilik... Moroak bere lana finitzen du, saria eskuratzen eta wisky bat manatzen)\nLEHENGOAK ETA ANTON\nHOTELERO: Hi, bakarrik hemen?... Zer hago?... Kanperoren beha?\nBENAT: Ba... Egun bederen, ez ahal naiz debaldetan egonen?\nHOTELERO: Berak erakusterat emanen dik... To, kanperoa ez bada ere, hor bertze hire adixkide bat heldu duk!\nANTON: (Sartuz) Agur, jaunak!\nBENAT ETA HOTELERO: Agur!... (Hotelero jalitzen da)\nANTON: Hor hiza oraino?... Ez hiza Etxegarai baitarat heldu?\nBENAT: Sarrixago... Ixtantean, hemen izanen omen baitiagu kanperoa... Haren beha niagok.\nANTON: (Ahapalez) Ontsa ezagutua duka hoteleroa?\nANTON: Mesfida hadi hortaz... Baliatzalea omen duk... Sosa sendi badu, klianta atxik ahala atxik artzen omen duk... Kanperoak berdin erosiz, ahal bezen luze jin diten hemen dagotzinen xerkarat!\nBENAT: Zer nahi duk egin dezagun?... Eta, hi, ari haiz hire lanari ohartzen?\nANTON: Ba... laster hartu diat ene osabaren garaja hura. Baditiat lau langile meneko.\nBENAT: Biba hi!...\nANTON: Uste diat, osabaren gostuko izanen nukala!\nBENAT: Hobe, hobe!...\nANTON: Bon... Errak, berant aire nuk jada... Beraz, gurekin izanen haiz ixtantean?\nBENAT: Ba... Halako xedetan nauk.\nANTON: Ixtante artio beraz, eta (ahapetik) mesfida hadi hoteleroaz. (Jalitzen da) (Moro eta Indianoak, laster eta ixil, wisky botoilatik, baso barra wisky ebasten dute... Hotelero sartzen da... Ohartzen da, zerbait behar ez den badabilala airean, bainan ez daki nor akusa)\nHOTELERO: Ez zakiat, hemen, zerrikeria ez ote den nausitua!\nBENAT: (Bizi-bizia) Gogoeta bera naukan ene baitan.\nHOTELERO: Hik?... Zer zerrikeriaz duk errenkura?\nBENAT: Hamabortz egun hautan kanperoa ez ageri-eta, nun dagon, ez ote zen hor jukutria zerbait, haren hemendik, ahal bezen luzaz, urrunt begiratzeko.\nHOTELERO: Zer jukutria nahi duk izan dadien?\nBENAT: (Idorki) Ba omen baitira kanperoak, hotelerako treina huts egiten dutenak, hoteleroak hala galdatuz.\nHOTELERO: (Kexu) Beha-zak!... Lehenago ere erran dauiat, nik ez diatela deus hobenik, hire kanperoa hoin berant heldu bada... Hasteko, ez bahaiz hotela huntaz kontent, bertzetara libro haiz.\nBENAT: (Idor) Baditake lehen eta azken aldikotz hartu dudan hemen ene ganbera!\nHOTELERO: Lehena haiz, hola errenkuraka hemen entzuten dudana. Ez zituan holako hire aintzineko gazteak, ez eta ere hire lagun Pantxo hori!\nBENAT: Ez... Beharbada ez ziren hola, ez baitzuten, nik bezala, aski bekokirik, pentsatzen zutenaren erraiteko.\nHOTELERO: To... Horra hire kanperoa non den... Kontsola hadi... Agur, Bixente... Zer modu?\nKANPERO, HOTELERO, BENAT\nKANPERO: Agur, agur deneri... Gu, ondo... Zuek ere bai?\nHOTELERO: Bai, bai... Ori, momento onean heldu zare... Badituzu hemen aspaldi zu ikusi nahituak!\nKANPERO: Ha, gazte... Hi haiz, bi berrietarik bat... Non duk bestea! (Emeki mintzo da... Eskuara pixka bat arroztua du)\nBENAT: Ba, ni Agerrekoa naiz... Etxebestekoa Etxegarai baitan da... Urte mugako afaria baitute...\nKANPERO: Hala duk, hala duk... Boozak, gure nagusia duk Booza, esana zaitaian bi sheepherd (prononzia chepeurd), bi artzain bazirela etortzekoak hunarat... Ordu onean heldu zarete... Sheep-man, gizon batek baditik bortz mila ardi zuen gomendio... Bi mila eta erdi, bakotxak izanen dituzue, Chewer-Lake-ko mendian alarazteko... Bakotxak zuen ardiak zain, eta gauaz elgarretarat bil.\nKANPERO: Ez... Eskerrak! Segido Etxegarai hotelera goatza...\nBENAT: Noiz izanen dugu lana haste?\nKANPERO: Bihar berean etorriko zarete nerekin... Orai bildots gehienak salduak ditiagu... Ardiak motz, marroak eman, karnizeroari azken saltzeak egin, eta libro izanen zarete mendirat... Hogoi bat egun izango dituzue beherean egoiteko, hemengo buru beltzen, zakurrekin eta, gobernatzen ikasi artio. (Xutitzen dira)\nBENAT: Bildotsak saldu dituzuela?... Ardiak zertarik egiten dituzue?\nKANPERO: Bildotsen hazkuntza, Nevada-n egiten ditek... Handik erosten ditiagu ardiak. Ikasiko duk ba orai hemengo modua... Bueno... Hator nerekin... Agur, hotelero... Bihar artio!\nHOTELERO: Bai, Bixente, bai! Ausarta tzarra!... Nere nahiz, kanperoak treina huts egin duela!... Nahi nikek jakin nork argitzen dituen hola, orai hunarat heldu diren gazteak!


Game Altxorraren bila: Dora Online. Play for free\nGame Altxorraren bila: Dora\nPlay jokoa Altxorraren bila: Dora Online:\nGame Description Altxorraren bila: Dora\nGeldiezin Dora abentura berrien bila joaten da. Douro zain duten aurkituko du altxor. Figura sakabanatuta domina, txiki eta oso zaila da antzematea dira, baina irudiaren inch guztietan begirada itxi bat hartzen baduzu, arrakasta izango duzu. Dora bere etsai nagusia - denbora honetan, eta horrek oso azkar bukatzen da. Arrakasta izanez emandako denboran domina guztiak biltzeko bada, hurrengo argazkia joan zaitezke, eta neska ausart baten abenturak gehiago ezagutzea. Jokoan kontrolak sinple eta koloretsua interfaze ditu. . Play jokoa Altxorraren bila: Dora konektatuta.\nTekniko jokoa Altxorraren bila: Dora ezaugarri\nGame Altxorraren bila: Dora gehitu: 10.02.2014\nJokoa jokatzen: 12256 aldiz\nGame Rating: 4.18 errondan 5 (149 kalkuluen arabera,)\nBezalako jokoa Altxorraren bila: Dora Jokoak\nDeskarga jokoa Altxorraren bila: Dora\nEmbed Joko Altxorraren bila: Dora zure web orrian:\nJokoaren txertatu Altxorraren bila: Dora zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Altxorraren bila: Dora, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Altxorraren bila: Dora-rekin, baita ere, jokoa jokatu zen:


Txillardegiren sekretu bat — Eibar.ORG | Eibarko peoria\nHemen zaude: Hasiera / Blogak / Markos Zapiain / Txillardegiren sekretu bat\nTxillardegiren sekretu bat\nmzap 2006/08/14 16:50\nAlde batetik, Txillardegik nekez onartzen du denboraren joana, iraganak eta hiltzera doanak liluratzen dute. Exkixuk dio Euskal Herriarenganako gupidak bultzatu duela borroka armatura.\nBestetik, animaliekiko kidetasun sakona dugu, errukia astoa zein hartzarengana, ziminoarekin nahastea, zakurraren laguntasuna, zaldiaren nostalgia. Horiekin guztiekin bat egin nahi du eta bat egiten du Txillardegik.\nAlabaina, gizakia eta animalia bereizteko tresnagintza, hizkuntza, kultura eta abar erabili ostean, alferrik itxuraz, Clément Rosset-ek berriki aipatu du animalia, gizakia ez bezala, aldiune soilean bizi dela eta ez dirudiela denboraren emanaz ohartzen denik, ez duela sentitzen denbora badoala.\nHala balitz, Txillardegik bere obraren bidez nolabait adieraziko liguke galduaren oroimina etengabe dakarkion gizatasun nekagarriari muzin egin eta denbora oraingo une betean bizi ahal izateko jorana, animaliatasunean atseden hartzeko beharra, zimino bilakatu nahia.\nTxillardegi ez dago bakarrik.\nMiloika emakume (eta gizon asko ere bai, isilean) ahalegin betean ari dira, denboraren joanari aurre egiten. Kasu egin bestela telebistari: "crema anti-edad". "loción anti-envejecimiento". Ezin da sinistu zenbat iragarki dauden tankera horretakoak.\nTxillardegik ez bezela, haiek ez dute zimino bilakatu nahi edonola ere, aukeran nahiago dute drogeriara jun, potetxo garestiez komuneko kajoi guztiak gainezka egin arte bete.\nZiminoa ez dago modan - oraingoz -.\nNik ez dakidana da, Clément Rosset oso zuzen dabilen. Beste animalia batzuk ez dakit, baina zakurrak behintzat bai, jabetzen dira denboraren emanaz. Nik izan nuena jabetzen zan, ondo ezagutzen nuen. Beste kontu bat da, jabetze horren ondorioz kezkatzen diren. Nik esango nuke orokorrean ezetz. Auskalo, edonola ere.\nnon zabiltza ba, Patxi?\nbestalde, txakurraren oroitzapenek uste dut zure blogeko sarrera berezi bat merezi dutela\n"zoofilia" jatorriz abereenganako maitasuna besterik ez da\nMarkos, zure galderak makina bat oroitzapen berpiztu dizkit, nere txakurraren eta bion harremanari buruz.\nGustora erantzungo dizut, baina "multidiversion intercontinental" honetan, internet ordua 2 euro kobratzen dute, eta bere etxetik 900 kilometrotara dagoen gizasemeak gainera hondartzan behar luke, bideojoko odoltsuetan jolasten ari diren nerabe karraxilariz inguratuta baino.\nBeste oraoimen bat. Hark bai praktikatzen zuen zoofilia nerekin. Nere hankari, edo besoari heltzen zitzaion amorratuta, eta eragiten zion gerriari zoro-moduan bere sexu-egarria asetzeko. Nik ez nion sekula atseginik eman. Hori ere egia da.\nMaitasuna bai, alkarrekikoa zan.\nIdatziko det bai, nere txakurra zanari buruz, halako batean. Txillardegik estimatuko lukeen mezu bat beharbada, irakurriko balu.


Arenasek Bigarren B Mailan mantentzea lortu du - Getxo - Hiruka.eus\nArenasek Bigarren B Mailan mantentzea lortu du\nErredakzioa 2019-05-20 09:24\nAtzoko partidak utzitako irudi bat. © ARENAS\nGaraipena eta agoniazko finala bizi izan zuten domekan Gobelan, Arenasek Mirandesi partida gogorra irabazi ondoren. Emaitza hori beharrezkoa zen Bigarren B Mailan mantentzeko, Izarra eta Real Union taldeek ere irabazi egin baitzuten.\nDeskantsurako lau minutu gelditzen zirenean, Izarra taldeak kategoria salbatzen zuela jakin izan zuten Gobelan jokatzen ari ziren alde bietako jokalariek. Hala, bigarren partea urduri hasi zuten Arenasekoek, are gehiago 54. minutuan Real Unionek gola sartu ondoren, horrek promozioan uzten zuelako Arenas. Hala ere, 66. minutuan, Etxanizek, pase luze baten ondoren, gola sartzea lortu zuen. Hala, Gobelakoek gora egin eta promoziotik irtetea lortu zuten albistea jakin eta 12 minutu beranduago.\nAitor Ramos bigarren gola sartzea ahalegindu zen, baina baloiak langeta jo zuen. Bordasekoek partidua irakurri zuten, eta emaitza deskontuko denborara arte mantentzea lortu zuten, 1-0 emaitzagaz eta Bigarren B Mailan mantentzea bermatuta.


Herriko hainbat saltokitan gastatu du Beatriz Arjona Matek 2.000 euroko bonoa - Aiaraldea.eus\nErredakzioa 2019-05-31 11:26 Jendartea Laudio\nAtzo egin zuten aurtengo Laudioko lehen Erosketa Karrusela. Beatriz Arjona Mate bizilagunari egokitu zitzaion 2.000 euroko bonoa, eta goiza baliatu zuen osorik gastatzeko.\nOndorengo dendetan egin zituen erosketak horretarako: Electrodomésticos Izaskun, Baimen, Migola, Monai, Ez&Bai, Kendas, Trenpea Calzados Roiz, Berriak, Olympus Kiroldegia, Irrintzi, Kukuma, Foto Irudi, Naikari eta Zuhaitza.\nTrenpea dendan lortu zuen Arjonak boleto irabazlea. Apilleko kideek nabarmendu dute kanpaina arrakasta handia izaten ari dela, parte hartzeko 4.452 txartel bete baitira guztira orain arte. Ekainaren 7an egingo dute 2.000 euroko bigarren bonoaren zozketa. Laudiocomercial.com atarian topatu daiteke ekimenari buruzko informazio guztia.


Free chat Moulvibazar zila. Ausazko arrotz doan txateatu berehala Moulvibazar zila tik.\nFree chat Moulvibazar zila\nOngi etorri Chatroulette Moulvibazar zilaEdozein lekutan, munduko pertsona aleatory bat konektatzeko. Chatroulette Moulvibazar zila dezakezu honako aukeren artean aukeratu:- Guztiak pertsona mota Moulvibazar zila doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nMoulvibazar zila hirien zerrenda:


Bilboko Txistulari Bandeak Bidebarrietan hasiko dau denporaldia - bizkaie.biz\nBizkaie! 2021-09-09 11:10 Musikea\nAbendura arte, hilero kontzertu bat joko dabe; lehena, irailaren 11n.\nBilboko Udal Txistulari Bandeak 2021-22 denporaldiari ekingo deutso zapatuan, hilak 11, uriko leku historiko baten. Hain zuzen be, Bidebarrieta liburutegian. 19:00etan hasiko da kontzertua. Banda klasikoaren formatuan boskoteak joko dituan lau kontzertuetatik lehenengoa izango da. Abendura arte, hilero emonaldi bat antolatzea da asmoa.\nErrepertorio klasikoa interpretauko dabe Bilboko txistulariek Bidebarrietako oholtzan, zortzikoak, minuetoak, lehiaketetarako idatzitako lanak, doinuak eta bariazinoak tartean dirala. Jose Inazio Ansorena, Jesús María Bilbao Estefanía, Luis Urteaga, José Olaizola, Bruno Imaz eta Rodrigo A. de Santiago konpositoreen piezak izango dira.\n2004an, Bilboko Udal Txistulari Bandea barriztau eta gaur egungo musikarien moltsoa lanean hasi zanean, lehenengo kontzertua Bidebarrieta liburutegian emon eben. 17 urte geroago, orduko hitzordua gogoratuko dabe zapatuan, eta errepertorioa bera be, 2004ko haren bardin-bardina izango da.\nKontzertura sartzea doban izango da, baina osasun arauak eta edukierearen mugak kontuan hartuta, aurretiaz izena emon behar dala dino Bilboko Udalak (hemen). Bestela, streaming bidez be zuzenean emongo dabe saioa.\nUdal Txistulari Bandako kideak Garikoitz Mendizabal (zuzendaria), Idoia Kareaga, Gorka Zabaleta, Sabin Bikandi eta Asier García dira. Bidebarrietan ez eze, Euskalduna jauregian sarritan joten dabe. Kontzertuetako errepertorioa aukeratzeko orduan, ahalegintzen dira kalidade handiko piezak aukeratzen eta saio bakotxa besteakandik diferentea izaten.


Zaharrak berri | Bizigiro | Berria\nBoladan jarri da iraganeko arropak jantzi eta iraganeko altzariak berriz erabiltzea. Zaharrak eta bigarren eskukoak dira, baina 'vintage' esaten zaie. Gazteen artean batik bat, indar handia hartu du moda horrek.\nIruñeko Potsdam altzari dendak beste garai batekoa dirudi. IDOIA ZABALETA / ARGAZKI PRESS\nLander Muñagorri Garmendia - Pello A. Zuazo -\n'Vintage' ala 'retro'?\nEtxegaraik bere ikuspuntu propioa dauka vintage janzkerari buruz. Dioenez, bigarren eskuko arropa eta vintage modako arropa gauza desberdinak dira, eta kontzeptu horiek nahastu egiten dira sarritan. «Vintage arropak halako aztarna bat dauka, zaharragoa, beste estilo batekoa, gure amonen garaikoa. Eta zerbait dauka kontatzeko, historia: nork jantzi zuen, noiz, zertarako... Janzten duenari pentsarazi egiten dio». Termino hori erabil daiteke 60ko hamarkadatik atzera doan moda guztia izendatzeko, Etxegarairen ustetan. Azaldu duenez, ordu arte arropak modu zainduagoan egiten ziren, eta norbanakoaren neurrira. Hamarkada horretatik aurrera, ordea, arropak «kopuru izugarrietan» egiten hasi ziren. Horrez gain, argi utzi du itxura zaharra duten arropa berriak egitea ez dela inondik inora vintage moda. «Vintage estiloa izan dezakete, baina ez dira benetako vintage». Saresek ordea, 90eko hamarkadan jartzen du muga. «Ordutik atzeragoko jantziak berriz erabiltzen ditu jendeak; beraz, vintage kontsideratu daitezke». Eta beste termino bat aipatu du: retro. Haren esanetan, itxura zaharra duten arropa berriak kopiak dira, eta retro izenez ezagutzen dira.\nLander Muñagorri Garmendia - Pello A. Zuazo\n«Gaur egun, abangoardia iraganetik dator, kontraesana dirudien arren»


author_facet:"Euskadi. Hezkuntza, Unibertsitate eta Ikerketa Saila" topic_facet:"Lanbide Heziketa" topic_facet:"Fabrikazioaren Automatizazioa (Modulua)" topic_facet:"Linea Automatizatuen Eroapena eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Lanbide Heziketa Proposatutako gaia: Fabrikazioaren Automatizazioa (Modulua) Proposatutako gaia: Linea Automatizatuen Eroapena eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


FORUAK ETA LIBERALISMOA | Foruak eta Liberalismoa\nEGITURA POLITIKOA →\nLiberalismoa Erregimen zaharrari erantzunez sortu zen. Hain zuzen, herritarren artean desberdintasunak zeuden eta maila ezberdinetan banatzen ziren.\nJainkoa guztien gainetik zegoen, erlijio katolikoa garrantzi handikoa, eta geroago erregea. Beherago burgesia, kleroa, hau da, pribilegiatuak, eta azkenik eta gehiengoa herritarrak. Antzeman zezakeen moduan egoera honek haserrea eragin zuen, denok berdinak izatea nahi zen eta horregatik sortu zen Liberalismoa.\nForuak bestalde, liberalismoaren aurkako jarrera zuen. Hau da, pribilegioak eta bere lege propioak izatearen alde zeuden honezkero, absolutismo idea jarratzen zuten. 1. Guerra Karlista piztu zela, ondorioetako bat, liberalismoak Foruak kentzea izan zen.\n1876. urtean, Alfonso XII boterean zegoela, Foruak desagertu ziren. Horrek haserrea eragin zuen Euskal Herrian eta Narafarroan, hain zuzen ere, Foruak indarrean mantentzen ziren leku bakarrak ziren.\nBeraz, Espainian modernismo eta liberal ideaiak sustatzen ari zirela Eh-an bere ohiturak, ideak mantentzea nahi zuten. Kontzertu ekonomikoak, hau da, Espainia egoera larrian zegoela lan bila etortzen ziren lurralde boteretsuetara, han bazegoen lanik. Ondorioz, Euskal Herriak inmigrante asko erakarri zituen, eta hauek idei desberdinak zituzten. EH-ak bere identitatzea bereiztitasuna gartzea zuen beldur eta horregatik Nazionalismo kontzeptua azaldu zen.\nNazionalismoa, liberalismoaren aurkakoa, Foruak berrezartzea zuen abiapuntu, baita Euskal Herria autonomoa bilakatzea. Modernimoak (liberalismoa) arazoak baino ez zituen ekartzen, beraz, aldendu behar ziren.\nSabino Aranak zeregin handia izan zuen, berari esker Euskal Herria indarra hartu zuen, hain zuzen, bere dena defendatzen zuten. Hortik aurrera, ospetsuak egingo dira baina ala ere ezin izan zuten Foruak berriro ere ezartzea lortu. Liberalismo Espainia zuzentzen jarraitzen zuen eta.


650 inkesta inguru jaso ditu Elgoibar Lagunkoia ekimenak - Elgoibarko Udala\n650 inkesta inguru jaso ditu Elgoibar Lagunkoia ekimenak\nGuztira 647 herritarrek erantzun dute. Orain emaitzak aztertu eta uda ostean aurkeztuko dira ikertutako zortzi arloetan antzemandako gabeziak edo indarguneak.\nTxankakua Merkatari Elkarteak zozketatu duen 300 euroko bonoaren zenbaki sariduna 807 izan da.\nGuztira 647 lagunek erantzun diote Udalak eta Elgoibar Lagunkoiak herrian banatutako inkestari. Ekimenaren helburua da Elgoibar gero eta herri lagunkoiagoa izatea adineko pertsonentzat, egokituagoa, euren eguneroko bizimodua ahalik eta autonomia eta bizitza kalitate handienaz gozatzeko.\nInkesta horretan, bestalde, irisgarritasunari, komunikazioari, aisiari, etxebizitzari eta beste hainbat gairi buruz galdetu zaie herritarrei. Elgoibar Lagunkoiak, orain, inkesta honen emaitzak aztertu eta ondorioak aterako ditu. Ondoren, aurkeztuko ditu azterturiko zortzi arloetan antzemandako gabeziak eta indarguneak.\nZozketako zenbaki saritua 807 izan da\nInkestan parte hartu dutenen artean, 300 euroko bonoa zozketatu da Txankakua Merkatari Elkarteko establezimenduetan trukatzeko. Elgoibar Lagunkoiaren talde eragileak gaur goizean egin du zozketa herriko 2 haurren laguntzaz. Zenbaki saritua 807 izan da; eta zenbaki sarituaz gain, beste 3 zenbaki atera dira erreserbarako: lehenengo zenbakia 806 izan da, bigarrena 286 eta hirugarrena, berriz, 1314.\nElgoibarko Udalak eta Elgoibar Lagunkoiako talde eragileak eskerrak eman nahi dizkie inkesta honetan parte hartu duten herritar guztiei, eta aurrerantzean ere harremanetan jarraituko dutela adierazi nahi diete.


Donostia Zinemaldia :: Dantza eltxoaren ziztada bailitzan\nHemen zaude: Lehen orrialdea > 66. Edizioa 2018 > Zinemaldiaren Egunkaria\t> Dantza eltxoaren ziztada bailitzan\nDantza eltxoaren ziztada bailitzan\nDantza filma ez da lehiatuko Urrezko Maskorra lortzeko, ordea, euskal dantzen ikuspegia mundu zabalera hedatuko duen pelikula ederra egin du Esnalek.\n“Urteak neramatzan pentsatzen dantzaren munduarekin zerbait egin behar genuela”, adierazi du Esnalek. Behar horretatik abiatuta, Jauregirekin lanean hasi eta Urbeltzekin harremanetan jarri ziren, “dantzen atzean dagoen sinbologia” ezagutzeko asmoz. “Eta ohartu ginen sinbologia hori oso aberatsa zela”. Orduan, Jauregi eta Esnal filma irudikatzen hasi ziren, eta pelikularen unibertso estetiko eta plastikoaz arduratu den artistak aitortu duenez, filmaren koloreak eta jantziak “pentsatzeko eta birpentsatzeko” denbora izan zuten, hasieran ez zutelako “sosik ere” proiektua aurrera ateratzeko.\nZuzendariarentzat, film honen prozesua ez da nolanahikoa izan. “Zein dantzakera mota erakutsi nahi genuen erabaki behar izan dugu. Pelikulan dantza gutxi batzuk azaltzen dira, askoz gehiago daude euskal dantza tradizionalaren errepertorioan; beraz aukeratu eta kokatu behar genituen dantzak gure istorioa uler zedin. Ni dantzari izateak erabateko abantailak eman dizkit arlo horretan”.\nEsnalek bi film egin zitzakeen: bata, fikziozkoa, aurkeztu duena, edo dokumentala bestela. “Nik Dantza-n beti pentsatu dut bi pelikula egon zitezkeela. Bat zen egin dugun pelikula, hasieratik nahi genuena; fikzio bat egin, sinbologia hori erabili eta istorio bat sortu. Eta bestalde, uste dut pelikula honek dokumental batzuk egiteko aukera ematen digula eta horretan ari gara, sinbologia hori guztia esplikatzen duen dokumentalsorta prestatzen. Hasierako asmoaren arabera, pelikula hau egitea zen, fikziozkoa, baina azkenean biak gauzatuko dira”, azaldu du.\nDantza-ren filmaketa Gipuzkoa, Nafarroa, Bizkaia, Lapurdi eta Zaragozako hainbat tokitan egin da. Dantzariei dagokienez, berriz, Euskal Herriko hainbat dantza taldeetako, hala nola, Argia (Donostia), Duguna (Iruñea), Arkaitz (Añorga), Kezka (Eibar) edo Haritz (Elgoibar) 8 eta 82 urte bitarteko berrehundik gora dantzarik hartu dute parte filmean. “Ordu eta erdiko entseguak egiten zituzten, eta gero filmazioan dantzara eraman. Askotan 10 orduz izan ditut dantzan. Errepikatu, hemendik egin behar da, beste aldetik... Oso gogorra izan da, badakit”, onartu du. Eta haienganako esker oneko hitzak izan ditu: “Ez dira aktoreak, interpreteak bai ordea, ohituta daude oholtzara igotzen. Ez dakite aktoreak direla, baina badira”.\nHorri lotuta, begiradarekin sentimenduak transmititzeko zailtasuna nabarmendu du Ainara Ranera dantzariak. “Ni administraria naiz; ez aktorea!”. Otamendik eta Irigoienek, beraien aldetik, esan dute esperientzia ezberdina izan dela, baina eroso sentitu direla dantzatzen zuten bitartean. “Gertuko planoetan pixka bat urduritu arren”, gehitu du Irigoienek.\nEzpatadantza eltxoen ziztadekin parekatu duen Juan Antonio Urbeltzen aburuz: “Pozik nago emaitzarekin, oso egokia izan da Telmok, Koldok eta dantzariek egin duten lana. Lorpen bat da. Pelikula honek ohorezko matrikula merezi duela iruditzen zait”. Eta gu, Victoria Eugeniako dantza aretoko erredakziotik, bat gatoz euskal folklorearen maisu zaharraren iritziarekin.


[BIDEOA] Alberto Ladron idazleak ‘Mendekuaren hazia’ eleberria kaleratu du – KULTUR SHAREA\nIzenburuak berak aipatzen duen bezala, mendeku baten istorioa kontatzen du Ladronek bere betiko estiloari eutsita: misterioa, suspensea eta elkarrizketa biziak.\nLeire Asiain inspektorea da oraingoan ere Alberto Ladron (Iruñea, 1967) idazlearen Mendeku hazia (Elkar) nobela berriaren protagonistetako bat. Idazleak ondutako Harrian mezua (2014), Gezurren basoa (2016), Jainkoen zigorra (2017) eta Film zaharren kluba (2018) eleberrietan ere ageri da Asiain.\nAurrekoetan bezala, genero beltzeko eleberria idatzi du egileak, baina aurreko libururako fikzioan inspiratu bazen ere, oraingoan errealitatezko kasuetan jarri du arreta Mendeku hazia ontzeko, izan ere, “askotan errealitateak fikzioa gainditzen du”, adierazi du Ladronek.\nEleberria hiru bloketan banatuta dago, aurrenekoa 2014an gertatzen da, “Andoni Isok bere andregaia akabatu zuen Donostian, anker eta hotz, baina Ertzaintzak ezin izan zuen haren aurkako frogarik topatu”, dio sinopsiak.\nHandik eta hiru urtera, berriz, neska gazte bat Erronkariko Landetxe batean dagoela, desagertzen da eta ez dago garbi zer gertatu den, ez da neskaren gorpurik inon ageri. “Asiain jo eta su saiatuko da, bere talde osoarekin, kasua argitzen eta Isoren akatsen bat harrapatzen, baina, susmoak eta arrastoak pilatu arren, ikerketak aurrera egin ahala, misterioa argitu ordez, mataza nahasia are gehiago loditzen eta korapilatzen doa”.\nEleberriaren hirugarren zatia 2020an gertatzen da eta honetan, irakurleek Asiain zertan ari den jakingo dute, izan ere, Ladronen aurreko eleberria 2018an kokatuta dago eta protagonistak Foruzaingoa utzi zuen.\nIzenburuak berak aipatzen duen bezala, mendeku baten istorioa kontatzen du Ladronek bere betiko estiloari eutsita: misterioa, suspensea eta elkarrizketa biziekin.\nTags: Alberto Ladron, Elkar argitaletxea, Euskal Literatura, genero beltza, Mendekuaren hazia


Jose Antonio Azpiazu historialariak ‘Elkano eta Eibarko armak’ hitzaldia eskainiko du 21ean - etakitto.eus\nJose Antonio Azpiazu historialariak ‘Elkano eta Eibarko armak’ hitzaldia eskainiko du 21ean\n‘Eibartik’ Eibarrera’ zikloak beste hitzaldi bat jasoko du hilaren 21ean, 19:30ean, udaletxean. Kasu honetan Jose Antonio Azpiazu historialari oñatiarra izango da hizlaria eta saioaren izenburua ‘Elkano eta Eibarko armak’ izango da. Ekimen hau Eibarko hiriaren 675. urteurrenaren harira egingo da, Akebai euskararen aldeko plataformaren laguntzarekin.\nHistorialarien arabera, XIV. mendetik aurrera Euskal Herriak sona handia eskuratu zuen armagintzaren inguruan, eta horren erakusle da Elkanok egindako mundu bira. Izan ere, Magallanesen armada prestatzeko orduan, Errege Katolikoek eta bestelako mandatariek Euskal Herrira jo zuten armak eta itsasontziak lortzeko (bidaian irten ziren bost itsasontzietatik hiru euskaldunak izan ziren).\nAzpiazuk Eibarko eta inguruetako armagintzak izan zuen garrantziaren berri emango digu artxiboetan jasotako hainbat daturen bitartez. Adibide horietan ikusi ahal izango dugu zenbaterainoko pisua zuen industria hark. Tartean, izen esanguratsuak azalduko zaizkigu, hala nola Juan de Isasi, Juan Martinez de Mallea eta Martin Sanchez de Ibarra. Baina, horiek buruak besterik ez ziren. Haien ondoan langile ugari aurkitzen dira, egiten ziren eskaera handiei erantzuteko.\n#Akebai#armak#Eibartik Eibarrera#historiaarmagintzaEibarko armakelkanoJose Antonio Azpiazu\n« Debabarreneko Energia Bulego Birtuala aurkeztu dute Udalak hainbat lanpostu eskaintzen ditu, Lanbideren bitartez »


Lev Yashin - Wikipedia, entziklopedia askea.\nLev Ivánovich Yashin (errusieraz: Лев Ива́нович Я́шин; Mosku, 1929ko urriaren 22a - ibidem, 1990eko martxoaren 20a), “Armiarma Beltza” edo “Pantera Beltza” ezizenez, sobietar futbol atezaina izan zen, batzuentzat Eduard Streltsov futbolariarekin batera Errusiako garai guztietako futbolaririk onena izan omen zen. Halaber, askok jotzen dute futbolaren historiako atezainik onentzat.\nMosku, 1929ko urriaren 22a\nMosku, 1990eko martxoaren 20a (60 urte)\nfutbolaria eta izotz-hockeyko jokalaria\nLeninen Ordena (1960, 1990)\nHero of Socialist Labour (1990)\nLanaren Bandera Gorriaren Ordena (1957, 1971)\nSESBeko Kirolaren Maisu ohorrezko (1957)\nYashinek denen errespetua irabazi zuen, atezainaren rola irauli baitzuen, defentsa osora hedatu zuen-eta bere autoritatea. Denbora guztian aginduak ematen aritzen zen, eta gai zen area txikitik irteteko aurkarien baloiak harrapatu behar bazituen, hori guztia garai batean non atezainak atean egoten ziren 90 minutu itxaroten noiz sartu jokoan. 1958ko Munduko Kopan haren jarduerak eragin sakona izan zuen audientzia globalean, txapelketa hura telebistan eman baitzen lehen aldiz nazioartean. Goitik behera beltzez janzten zen (zehatzago esanda, urdin ilunez), eta horregatik deitzen zioten “Armiarma beltza”.\n1958tik 1970era bitartean, Yashin agertu zen lau Munduko kopatan, eta 2002an FIFAk aukeratu zuen Munduko Koparen Historiako Ametsezko Talderako. 1994an FIFAk hautatu zuen Munduko Kopetako Inoizko Talde Onenean, eta 1998an aukeratu zuten XX. mendearen Munduko Talderako. FIFAren arabera, Yashinek gelditu zituen 150 penalti inguru futbol profesionalean —beste edozein atezainek baino gehiago. Halaber, amaitu zituen 270 partida golik hartu gabe. 1963an Lev Yashinek Urrezko Baloia jaso zuen, atezain bakarra sari hori jasotzen. IFFHSek izendatu zuen XX. mendeko atezainik onena.\nGaztetan, izotz hockeyan ala futbolean aritzeko zalantzak izan bazituen ere, azkenean, 1951n, futbolari ekitea aukeratu zuen, eta Armada Gorriaren futbol taldean sartu zen, Moskuko Dynamon. Bertan 1972 arte jokatu zuen atezain gisa. Sobietar Batasuneko selekzioarekin 1956ko Olinpiar Jokoetan urrezko domina irabazi zuen, eta 1960an selekzio nazionalen Europako Kopako txapeldun izan zen. Horiez gainera, 1958, 1962 eta 1966ko mundu txapelketetan finalak jokatzera iritsi zen, eta hiruretan atezainik onenaren titulua eskuratu zuen. 1954 eta 1970. urteen bitartean, munduko futbolaririk hoberentzat hartu zuten bere espezialitatean, eta Leninen Ordena izeneko saria eman zioten bere sorterrian 1960. urtean. Bizitzako azken urteetan, gaixotasun larri baten ondorioz hanka galdu eta hil zen arte, Sobiet Goreneko diputatu gonbidatua izan zen. Pantera beltza esan ohi zioten bere janzkeragatik.\nFC Dinamo Mosku SESBeko futbol selekzio nazionala 1949−1971\nWikimedia Commonsen badira fitxategi gehiago, gai hau dutenak: Lev Yashin\nAzken aldaketa 26 uztaila 2021(e)an, 14:04(e)tan\nOrriaren azken aldaketa: 26 uztaila 2021, 14:04.


Nola iragazgaitza Origami egitea\nEgin zure origami sorkuntzak iraungo du!\nIjezpiderik gabeko teknikak erabili ahal izango dira origami sortzeko, iraunkorrak diren ala ez erakusteko aire librean edo artisau bitxiak bihurtzeko. Zure proiektuaren eskuineko iragazketa metodoa aurkitzea ahalbidetzen du lan txiki bat, teknika bakoitzak bere abantailak eta desabantailak dituelako.\nGarbitu iltze poloniarra\nZure origami oso txikia bada, iltze berniz argitsu geruza fin batekin estal dezakezu zure lana zigilatzeko eta babesteko.\nTeknika hori sarritan erabiltzen da alkoholezko aleak lepokoak, eskumuturrekoak eta belarritakoak kateatzeko.\nZure origami estaldura iltze argitsuarekin estalizea merkeena iragazgaizteko metodoa da. Askotan ezkutatzeko iltze argia aurkitu dezakezu $ 1 botilan botikinen eta deskontu dendetan. Txinparta gehitu nahi izanez gero, iltze berniz argia erabil dezakezu formula nahastuarekin.\nMod Podge artisau-eredua da, normalean decoupage proiektuetan erabiltzen direnak, paperezko zati txiki batzuk gainazal handiagoz atxikitzen dituztenak. Zure origami modeloetarako estaldura babes gisa ere lan egingo du.\nMod Podge formula eta akabera desberdinetan dator. Basic Mod Podge distira eta matte akabera dator, baina espezialitate produktuen artean, besteak beste, kolore iluna Mod Podge, Antigoaleko Mod Podge, eta purpurina Mod Podge.\nMod Podge-k lanpara ondo egiten du origami bitxigintza proiektu txikietarako, baita hautsa eta zikinkeriaren babesa behar duten etxerako dekorazio-piezak ere.\nBeeswax urtutako azala edo soja-argizaria aplikatzea zure origami iragazgaitza izateko modu erraz bat da. Teknika hori sarritan erabiltzen da origami itsasontzietan. Itzal ezazu zure ontzia nahi duzun bezala, eta erabili eskuila zahar bat argizarizko armarria eremu zabalduetarako. Kontuz ibili zure azala edo lanerako azalera urtzen duen argizaria tantaka ekiditeko.\nAleene-ren Spray Acrylic Sealer sarritan gomendagarria da origami iragazgaitza sortzeko tresna erabilgarri gisa. Paper birrindu dezakezu bukatutako eredua tolestuta edo spray aurretik. Aleene-ren Spray akrilikoa Sealer-ak zure atearentzako edo apaingarririk originalak sortzeko kanpoko ezkontza bat erabil dezakezu.\nEmaitza hobeak lortzeko, ondo aireztatutako eremu batean lan egin eta bi edo hiru berokiak zure papera aplikatu. Utzi eserlekuak guztiz lehortu berokien artean. Paperaren gainazalean 10 eta 12 hazbeteko tenperatura eduki behar duzu eta albo-aldeko mugimendu motela aplikatu.\nZure origami akabera gogorra nahi baduzu, saiatu Minwax polikriliko geruza batzuk zure tolestutako diseinuarekin aplikatuz. Ikusi laranja horri buruz Minwax Polikrilikoa erabiltzeko erakusketa bat, origami hozkailu magnetiko iraunkorrak egiteko.\nAurretik asmatzen baduzu, zure origami iragazgaitza egin dezakezu zure materialak zuhurki aukeratuz. Stand Innovations-ek Xamex paper iragazgaitza eta malgukiduna du, origami erabiltzeko aproposa. Konpainiak Tyvek saltzen du, oso indartsua eta iraunkorra, origami kanpokoetarako aproposa bihurtuz.\nZure sukaldera ere joan zaitezke eta, besterik gabe, xafla papera moztu ezazu zure origami papera.\nArgizari papera edateko gai izan nahi duzun origami kopa egiteko aukera ona da.\nPlasti Dip kautxuzko heldulekuak egiteko erabili ohi den produktua da. Zure origami jartzen baduzu irtenbide honen edukiontzi batean, nahi duzun lekura bistaratu daitekeen gomazko eskultura batekin amaituko zara.\nPlasti Dipek estaldura lodi bat sortzen du paperean, beraz ez da xehetasun handiz egindako proiektuetarako irtenbide egokia. Hala ere, Blight Designek metodo hau erabili zuen goma kautxuzko origami garabiarako apaingarriak sortzeko, aire librean erabiltzeko.\nHow to Make a Origami Napkin Lotus\nHow to Make a Origami Napkin Swan\nArgibide nola tolestu origami\nJaponiako Origami Doll Tutorial\n4x6 argazki biltegiratze gutunazala nola egin\nJaponiako Origami Gonbidapenen Kutxa Tutoriala\nHiru urratsak neurketa zehatza egiteko\nNola eskuz babesten duen Backstitch bat jantzigintza iraunkorrerako


Zer jostailu oparitu 11 urtetik gorako haurrei? | Consumer\nZer jostailu oparitu 11 urtetik gorako haurrei?\nBideojokoez gain, mahai-jokoekin harrituta gera daitezke, sozializazioa sustatzen duten jokoekin, edo norbanakoaren zenbait trebetasun garatzeko beste batzuekin.\n11 urtetik aurrera, haur gehienek badakite Errege Magoen eta Aita Noelen nortasuna, eta, beraz, gurasoek haiekin negozia ditzakete jasoko dituzten opariak, gustuen arabera. Eta zer oparitu? Argi dute: ez dago bideojoko bat baino jostailu hoberik. Zakura bota daitezke eta ez dira deabrutu behar, ondoren azalduko dugun bezala. Baina beren gaitasunekin zerikusia duten kirol-artikuluak, jostailuak eta jokoak ere sartzen dira, haiek sustatzeko, baita mahai-jokoak ere, haiekin jolasteko! Gainera, erreportajearen amaieran, helduek zer jostailu har ditzaketen azalduko dugu.\nBideo-jokoak, opari izarra\n11 urte bete dituzten haurrak erraz sar daitezke Gabonetan bideo-jokoak soilik eskatzen dituztenen taldean. Eta horrek gurasoak kezkatzen ditu. Badago zerbait positiborik joko horietan? Baliagarriak dira trebetasunen bat garatzeko?\nNola sortu zure bideo-jokoa erraz\nAdin txikiko batek bideojokoak eskatzen dituenean, “beti pentsatzen dugu ordu hilak pantailaren aurrean pasatzeko baino ez dutela balioko, edukiak desegokiak izan daitezkeela eta gure seme-alabek menpekotasuna edo tresna horien gehiegizko erabilera sor dezaten lagunduko dugula”, azaldu du Juan José Millán ÁREA 44 zentro psikopedagogikoko psikologo zuzendariak. Baina badu alderdi positiboak. Zein?\nPsikologo horrek egindako ikerketa batek datu bitxiak ematen ditu: astean bederatzi orduz jokatzen zuten ikasleek inoiz jokatzen ez zutenek baino emaitza hobeak lortzen zituzten. Izan ere, zenbait bideojokoren alderdi positiboa “inplikazio neuropsikologikoko zenbait prozesutara hurbiltzen da, hala nola koordinazio bisomotorra, prozesatze-abiadura eta abar”. Gure seme-alaben eskola-gaitasuna errazten duten hainbat garun-eremu garatzen dituzte, baina “ez ditugu muga jakin batzuk gainditu behar”; izan ere, gehiegi erabiltzeak begietako nekea areagotzen du, urduritasuna eta suminkortasuna eragiten ditu, eta ikasteko denbora mugatu egingo da. Nola asmatu, orduan?\nMillánek oinarrizko bi aholku ematen ditu “bideojoko bat opari on bihurtzeko”:\n1. Erabilera-baldintzei buruzko jarraibide eta arau batzuk izatea: jolas egin daitekeen eguneko edo asteko ordutegiak edo uneak, jolas motei buruzko arauak eta zein ez, eta lineako konexioen eta jokoen erabilerari buruzko jarraibide batzuk.\n2. Oparitzen dizuegun jokoak ez du indarkeriara bultzatu behar, edo ez du bide horretan edukirik izan behar; izan ere, “zoritxarrez, gehien eskatzen diren bideojoko askok aurkezten dute gai hori”.\nBeren trebetasunak eta mahai-jokoak garatzeko jolasak\nZer beste joko oparitu dakieke adin horiei garapen osoa izan dezaten? Jokoak eta jostailuak askotarikoak dira, eta erraza da bat aurkitzea, nahiz eta hautaketan asmatzeko baldintza bat egon, espekalistaren arabera: “Haurra edo nerabea ondo ezagutzea eta haren interesak zein diren jakitea”. Hala, mutila trebea bada eskuekin (nahiz eta ez erabili inolako zaletasunentzat), ekintza hori eskatzen duen edozein joko oparitu ahal izango zaio.\nGarrantzitsuena jolas eta jostailuetan arreta jartzea da, haiek erakartzeko eta arrakasta lortzeko. Gaur egun, ikasle askok ez dute hori lortzen hainbat arlotan, eta, beraz, “jolas eta jostailuekin gozatzea eta, gainera, haiekin lortutako lorpenean oinarritutako gogobetetasuna lortzea osagarri bikaina izango da”, azaldu du psikologoak.\nMahai-jokoak ere oso aukera onak dira, sozializatzen laguntzen baitute. Izan ere, “jolas partekatuak gizarte-harremanak eta komunikazioa sustatzen ditu, eta, aldi berean, asebetetze emozionala eta segurtasuna sustatzen ditu”, azaldu du María Costak, Jostailuaren Zentro Teknologikoko Haur Ikerketako zuzendariak. Gainera, beste batzuekin harremanetan aritzeak “gure eta besteen balorazio zehatza” egiteko aukera ematen du, inguruaren ezagutza zabalduz.\nJakina, nerabeak zaletasun argia badu (argazkia, marrazkia…) edo oso kirolaria bada, jarduera horiekin zerikusia duen edozein artikulu oparitu dakioke: erraketak, bizikletak, skateak, kirol-ekipazioak, argazki-kamerak, maleta eta pintura-astoa, etab.\nOraindik jostailuekin jolasten dutenentzat\nZergatik harritu 12 urterekin oraindik jostailuekin gozatzen duen adin txikiko bat? Utzi egin behar ditut, zaharra izateagatik? Milaka jostailu daude, hala nola eraikuntzak, miniaturazko panpinak, etab. oraindik ere adin hauetan gustatzen direnak. Primeran! Motibatzen duena oparitu behar zaio; izan ere, Millánek dioenez, “ez da arazo bat 11 edo 12 urteko haur bati oraindik ere jostailuekin jolastea gustuko izatea”. Psikologoak adibide bat jarri du garapenari buruz hitz egiteko: “Zure semea zapata-dendara zapatak erostera joaten bada, oin-neurrikoak edo adinekoak izateko eskatuko die? Bere neurrikoa, zalantzarik gabe”. Eta halaxe da. “Erritmo ebolutiboak adin kronologikoekin zerikusirik ez duen zerbait dira; horregatik, irizpide horri jarraitu behar diogu, ez kronologikoari”, azpimarratu du.\nHazkundea gure garapen pertsonal, sozial, familiar, afektibo eta kognitiboaren funtsezko karrera da, eta, beraz, sortzen ditugun interesak garapen horren inguruan sortuko dira. “Normaltasuna garapenaren maila guztietan eta haren jokabideetan (jokoa kasu honetan), eboluzio-alderdi horrekin koherenteak badira, garapen egokitu batez hitz egin dezakegu”, eta ez dago kezkatzeko arrazoirik.\nbideojokoak juguetes-eu Navidad-eu nerabeak


Lesakan, Leitzan eta Otsagabian jokatuko dira lehen faseko azken saioak - Nafarroa - euskalerriairratia.eus\nEuskalerria Irratia 2020-02-14 11:06\nAmaitzear da 2020ko Bardoetako lehenbiziko fasea. Hain zuzen ere, gaur jokatuko dira azken hiru saioak, Lesakan, Leitzan eta Otsagabian. Horiekin, hamahiru saioko fasea bukatutzat emango da, eta zehaztuta geldituko dira finalaurrekoak. Hasieratik parte hartzen ari diren hamahiru taldetatik seik egingo dute aurrera.\nBerako Lamixene eta Malerrekako Bertsonautak taldeek ziurtatua dute honezkero finalaurrekoetarako txartela, eta gaur argituko dira zein beste lau talde pasako dira hurrengo fasera.


Nintendo Wii U, zer berrikuntza dakartza? | Consumer\nNintendoren kontsola berriak Microsoft-en Xbox eta Sony-ren PS Vita artean tarte bat egin nahi du\nNintendo Wii kontsola merkaturatu eta sei urtera, Nintendo Wii U iritsi zen dendetara azaroaren 30ean. Japoniako fabrikatzailearen apustu berriak teknologia- eta hardware-prestazio hobeak eskaintzen ditu, eta hein batean eramangarria da. Nintendoren arabera, Wii U aurreko modeloa baino 20 aldiz azkarragoa izango da, eta 1.080 p arteko bereizmena duten grafikoak irudikatu eta bideoak erreproduzitu ahal izango ditu. Gainera, kontsola horrek tableta-formako aginte berri bat du, "Game Pad" izenekoa, eta 6,2 hazbeteko ukipen-pantaila du, bideoa bereizmen handian ikusteko gaitasuna duena. Nintendoren merkaturatze berriaren osagarriak, jokoak, bertsioak eta prezioak aztertuko ditu erreportaje honek.'\nNintendo Wii U-aren osagarriak\nOsagarri aktualak, hala nola haririk gabeko agintea eta sentsore-barra, kontsola berrian erabil daitezke\nNintendo Wii U sistemak Nintendoren aurreko kontsolaren erabiltzaileentzat duen abantaila nagusietako bat da aktuakosagarriak erabiltzen uzten duela, hala nola haririk gabeko agintea eta sentsore-barra, baita eskura dauden joko asko ere.\nBaina Wii U-k bere osagarri propioak ere izango ditu, “Wii U Pro Controller” izeneko Wii-ko aginte klasikoaren antzeko haririk gabeko aginte gisa. Bestalde, “Game Pad” aginteak ere bereiz eskuratu ahal izango dituzte, kontsola-kadaprestatua baitago bi gailu-agindu jasateko.\nJoko berriak eta bideoetarako sarbidea\nNintendo Wii U kontsola berria merkaturatzean dator, hemen: Horien artean daude enpresak berak garatutakoak, hala nola Super Mario Bros U eta Ninterabiltzaile Land; baita frankizia-titulu batzuk ere, hala nola FIFA 13, de Electronic Arts, Call Of Duty: Activisionen Black Ops II, edo Ubisoften ZombiU eta Rayman Legends jokoak. Kontsola horrek joko esklusiboak ere izango ditu, hala nola Monster Hunter 3 Ultimate, deCapcom eta Bayonetta 2, Platinum Gamesek garatua baina Nintendok argitaratua.\nEstatu Batuetan, Nintendo Wii U-k Nintendo Tvii izeneko zerbitzua eskainiko du, hainbat telebista-hornitzaileren ikus-entzunezko edukietarako sarbidea ematen duena. Konpainiaren arabera, zerbitzu hori aurrerago eskainiko litzateke Europan.\nBi bertsio salgai\nNintendo Wii U kontsola bi bertsiotan eskainiko da: “Basic Pack” eta “Premium Pack”.\nOinarrizko garbiketa, “Basic Pack” izenekoa, bisualki bereiz daiteke, bai bera bai haren osagarriak zuriak baitira. Ochogigabyteko barne-memoria du, eta, osagarri gisa, “Game Pad” bat, dagokion arkatz kapazitiboa, korronte-egokigailuak eta HDMI kablea dituena.\nBertsio honek ez du sentsore-barra barne hartzen, bideojoko batzuek garatzen duten edukiaren arabera. Ukatuz gero, bereiz erosi beharko da, edo aurreko kontsolako (Nintendo Wii) sentsore-labarra erabili, barra hori kontsola berriarekin bateragarria baita.\nBestalde, goiko modeloari “Premium Pack” deritzo, eta kolore beltza duelako bereizten da fisikoki. Bertsio honetako aparatuak 32 gigabyteko barne-memoria du, eta oinarrizko paketearen osagarri berak, hau da: “Game Pad”, arkatz kapazitiboarekin, korronte-egokigailuekin eta HDMI kable batekin. Gainera, “Premium Pack”-ak Wii U kontsolarako euskarri bat, kargatzeko oinarri bat, “WiiU Game Pad”-aren euskarri-oinarri bat eta sentsore-barra ditu.\nNintendo Land jolas-parke batean girotutako jokoa da, eta kontsolaren ahalmen berriak ezagutaraztea du helburu\nPakete honetan Nintendo Land ere sartzen da. Jolas-parke batean girotutako jokoa da, eta kontsolaren gaitasun berriak ezagutaraztea du helburu, Wii kontsolaren Wii Sports jokoarekin gertatzen den bezala. Nintendoko jolas-parkera egingo dugu bisita, non konpainiaren frankiziarik ezagunenetan oinarritutako hamabi joko txiki baitira.\nPremium bertsioaren erabiltzaileek “Nintendo Network Premium” izeneko defidelizazio-programa dute. Programa horrek puntuak eskaintzen ditu “Nintendo eShop” latendaren bidez edukia erosten edo deskargatzen denean. Puntu bakoitzak denda honen bidez erositako produktuaren prezioaren %10eko balioa izango du eta 500 puntu metatu behar dira kreditua erabiltzen hasteko. Nintendoren arabera, fidelizazio-programa hau 2014aren amaiera arte egongo da erabilgarri.\nPrezioa eta eskuragarritasuna\nNintendok kontsola fabrikazio-kostuaren azpitik salduko du\nNintendo Wii irailaren 30ean iritsiko da Espainiako dendetara, 299 euroan “BasicPack” bertsiorako, eta 349,99 euroan “Premium Pack” bertsiorako.\nZenbait dendatan, “Premium Pack” bertsioa ere izango da, ZombiUy bideojokoarekin, eta Pro agintea, 389,99 eurokoa. Gainera, Nintendok ez du azken kostea finkoa izango, eta, beraz, prezioak aldatu ahal izango dira dendako merkataritza-politikaren arabera.\nEra berean, Nintendok kontsola fabrikazioaren kostuaren azpitik salduko du. Hau da, saldutako kontsola bakoitzeko dirua galduko du, baina atzeratutako kuota irabazteko eta inbertsio horren zati bat bideo-jokoen salmentarekin berreskuratzeko itxaropenarekin. Borroka dekontenidoen plataforma finkatzean datza. Plataforma horretan, SuperMario Bros bezalako klasiko batzuen jabe da, kontsola oso merke baten bidez. Kontsola horrek, ordea, honako ezaugarri hauek ditu:\nbideo-kontsolak bideojokoak ieu nintendo-eu


Vieux-Moulin (Vosgeak) - Wikipedia, entziklopedia askea.\nCanton of Senones (en)\n48° 23′ 43″ N, 6° 59′ 57″ E / 48.3953°N,6.9992°E / 48.3953; 6.9992Koordenatuak: 48° 23′ 43″ N, 6° 59′ 57″ E / 48.3953°N,6.9992°E / 48.3953; 6.9992\nMénil-de-Senones, Le Mont, La Petite-Raon, Le Puid eta Senones\n320 (2017ko urtarrilaren 1a)\n171 (%53.4) 149 (%46.6)\nVieux-Moulin Frantziako udalerria da, Vosgeak departamenduan dagoena, Ekialde Handia eskualdean. 2013an 307 biztanle zituen.\n2007an Vieux-Moulin udalerrian erroldatutako biztanleak 307 ziren. Familiak 124 ziren, horien artean 32 pertsona bakarrekoak ziren (24 bakarrik bizi ziren gizonak eta 8 bakarrik bizi ziren emakumeak), 44 seme-alabarik gabeko familiak ziren, 44 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 157 etxebizitza zeuden, 124 familiaren etxebizitza nagusia ziren, 18 bigarren erresidentzia ziren eta 15 hutsik zeuden. 146 etxeak ziren eta 11 apartamentuak ziren. 124 etxebizitza nagusietatik 113 bere jabearen bizilekua ziren, 9 alokairuan okupaturik zeuden eta 2 doan lagata zeuden; 1ek bi gela zituen, 6 etxek hiru zituzten, 40 etxek lau zituzten eta 77 etxek bost zituzten. 98 etxek euren parking plaza propioa zuten azpian. 57 etxetan ibilgailu bat zegoen eta 56 etxetan bat baino gehiago zituzten.\nVieux-Moulin udalerriko biztanleria-piramidea 2009an .\n2007an lan egiteko adina zuten pertsonak 179 ziren, horien artean 135 aktiboak ziren eta 44 inaktiboak ziren. 135 pertsona aktiboetatik 121 lanean zeuden (64 gizon eta 57 emakume) eta 14 langabezian zeuden (4 gizon eta 10 emakume). 44 pertsona inaktiboetatik 25 erretiraturik zeuden, 10 ikasten zeuden eta 9 "bestelako inaktibo" gisa sailkaturik zeuden.\n2009an Vieux-Moulin udalerrian 131 unitate fiskal zeuden, 325 pertsonek osaturik. Pertsona bakoitzeko diru-sarrera fiskalaren mediana urteko 16.744 euro zen.\n2007an zeuden 9 komertzioetatik, 1 erauzte enpresa zen, 2 eraikuntza enpresak ziren, 2 ibilgailuen saltze eta konpontze enpresak ziren, 1 finantziazio enpresa zen, 2 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 4 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 2 igeltseroak eta 1 apaindegia.\n2000. urtean Vieux-Moulin udalerrian 6 nekazaritza-ustiategi zeuden.\nLa Petite-Raon (1,2 km)\nSenones (1,4 km)\nMénil-de-Senones (2,1 km)\nLe Mont (2,5 km)\nLe Puid (3,1 km)\nLe Saulcy (3,4 km)\nMultimedia: Vieux-Moulin (Vosges)\nBNF: 152794258 (data)\nOrriaren azken aldaketa: 6 abendua 2020, 12:45.


5 urtekoak aktore lanetan! | Maria eta Jose IkastetxeaMaria eta Jose Ikastetxea 5 urtekoak aktore lanetan! – Maria eta Jose Ikastetxea\nHasiera › BERRIAK › HH_B › 5 urtekoak aktore lanetan!\nNeguaren gaiarekin batera, Makilakixkiren ipuina landu genuen 5 urteko gelako ikasleak. Hau dela eta, pasa den ostiral eta astelehenean emanaldi berezia izan genuen: 3 eta 4 urteko ikasleak izan ziren gure ikusleak!\nAntzerki emanaldia oso dibertigarria izan zen, ederki pasa genuen! Eta gure ikusleek ere txalo zaparrada bikaina eskaini ziguten amaieran!\nAntzerkiaren ostean, Makilakixkiren abestiak landu genituen. Eta hala, guztiok elkarrekin dantzari lanetan aritu ginen.


Irekia Eusko Jaurlaritza - Gobierno Vasco :: Jendaurrean jartzen da hidrologia plangintzaren hirugarren zikloko Gai Nagusien Behin-behineko Eskema, Barneko Arroen eremuan\nJendaurrean jartzen da hidrologia…\nJendaurrean jartzen da hidrologia plangintzaren hirugarren zikloko Gai Nagusien Behin-behineko Eskema, Barneko Arroen eremuan\nKantauri Ekialdeko Mugapearen Barneko Arroen Plan Hidrologikoa\n6 hilabetez jendaurrean jartzen da plangintzaren hirugarren zikloko Gai Nagusien Behin-behineko Eskema, Barneko Arroen eremuan\nGai Nagusien Eskema Hidrologia plangintza prozesuaren urrats garrantzitsuen artean dago. Eskema horren xedea da, Euskadiko Barneko Arroei dagokienez, demarkazio hidrografikoaren arazo nagusian identifikatu eta irtenbideak aurkitzeko balizko aukerak eman, eta, horrekin batera, Plana garatzeko irizpideak zehaztu. Gai Nagusien Eskema, finean, Plan hidrologikoa izango denaren aurrekaria da eta hasierako dokumentuen ondorengoa.\nKontsulta publikoko aldiarekin batera, parte-hartze aktiboko prozesu bat garatuko da, Uraren Esparru Zuzentarauak ezartzen duen bezala. Prozesu horretan, alderdi sektorialei, gai espezifikoei, foro birtualei eta abarrei buruzko partaidetza-tailerrak egingo dira, uraren kudeaketarekin zerikusia duten eragileei eta gizarteari, oro har, dokumentuaren edukiak helarazteko eta azken bertsioan duten iritzia kontuan hartzeko.\nPlangintza hidrologikoko 2021-2027 hirugarren zikloko Gai Nagusien Behin-behineko Eskema, Kantauri Ekialdeko Demarkazio Hidrografikoko Espainiako zatian, Euskadi Barneko Arroei dagokienez, Kantauriko Konfederazio Hidrografikoarekin batera eginda, hark bere eskumenen eremuari dagokion agiria prestatuz.\nMugarri garrantzitsua da 2021-2027 zikloko Kantauri Ekialdeko Demarkazio Hidrografikoko Plan Hidrologikoa izango dena prestatzeko prozesuan, indarrean dagoen 2015-2021 plan berrikusi eta eguneratzera etorriko dena.\nIndarrean dagoen plan hori, halaber, demarkazioan dauden bi eskumen eremuen bategite harmonikoaren bitartez egin zen. Alde batetik Barneko Arroena, Euskal Autonomia Erkidegoaren eskumen eremuan, Uraren Euskal Agentziari dagokion plangintza; bestetik Erkidegoarteko Arroena, Estatutaren eskumen eremuan, Kantauriko Konfederazio esku dagoen plangintza.\nOndoren Kantauri Ekialdeko Demarkazio Hidrografikoaren 2021-2027 Plan Hidrologikoa prestatzeko jarraitzen diren faseak azaltzen dira eta onartutako agiriak aurkezten dira.\nUraren Esparru Zuzentarauaren plangintza prozesuaren programa, egutegia eta parte-hartzeko formulak (Hasierako dokumentuak): Lehenengo fase honetan (2018an egindakoa) aipatutako hasierako dokumentuak prozesuaren ezaugarriez eta plangintza hidrologikoan parte-hartzeko eman beharreko urratsen inguruko argibideak ematea dute helburu. Horrekin batera demarkazio hidrografikoaren ezaugarrien deskribapena ere ematen da.\nOrain Gai Nagusien Eskema: jendaurrean jarri da. Etapa horren xedea da demarkazioan uraren kudeaketaren arloan dauden arazo nagusiak identifikatzea, eta horrez gain, estrategiak eta alternatibak ezartzea arazo horiei aurre egiteko eta aurreikusitako ingurumen helburuak lor daitezen.\n2020an zehar, aurreko faseak amaitutakoan, Plan Hidrologikoaren Proiektua prestatzeko lanak hasiko dira oinarri hartuta Gai Nagusien Eskeman lortutako emaitzak eta Plangintzaren Erregelamenduak ezarritako edukiak garatuz.\nPlangintzaren hirugarren zikloaren Hasierako Dokumentuen Kontsulta publikoa eta eguneratzea (2018). Ondorioak\nEuskadiko Kantauriar Arroen uraren kudeaketarako funtsezkoak diren dokumentuen partehartzea publikoa. Ondorioak\nGaur hasiko dira Donostian Kantauri Ekialdeko Demarkazio Hidrografikoaren Gai Nagusien Eskema onartzeko tailer parte-hartzaileak\nUraren Euskal Agentziak Euskadiko Kantauriar Arroen Plan Hidrologikoa jendaurrean jarri du\nURAren Erabiltzaileen Batzarrak baietsi du Plangintza Hidrologikoaren bigarren zikloko (2015-2021) Gai Nagusien Eskema Kantauri Ekialdeko Demarkazio HiIdrografikoaren EAEko Barneko Arroen Eremuan


[Elkarrizketa] «Jendearen sentsibilizazioa ezinbestekoa da aurrera egin ahal izateko» : Oarsoaldeko Hitza\nMaika Martin Errenkoaldeko presidentea.\nNola dago egun Errenteria-Oreretako komertzioaren egoera? Ba al dakizue ea pandemiaren kontuagatik komertzioak itxi al diren herrian, egoerari aurre egin ezin zutelakoan?\nElikadurara dedikatzen diren merkatariak ez dira hain kaltetuak atera, lehentasunezko zerbitzua direnez lokalak irekita izan dituztelako pandemia osoan. Badira beste sektore batzuk ere nahiko ondo mantendu direnak, etxerako tresnak saltzen dituztenak, esaterako.\nBaina arropa dendek, adibidez, beherakada handia sumatu dute. Egoera oso ezberdina da gremioaren arabera. Jakin badakigu Errenterian hainbat negozio itxi dituztela. Elkarte moduan gure bazkideen egoeraren jakinaren gainean gaude soilik, baina horrek ez du zertan esan nahi gehiago itxi ez direnik.\nErrenteria-Orereta Oarsoaldeko lehen herria izan zen COVID-19ari aurre egiteko diru laguntzak publiko egiten. Nola baloratzen dituzue?\nErrenteriako Udalak publiko egin zituen diru laguntzak goiz atera ziren, eta aitortu beharra dago ere berehala kobratu zirela. Gure aldetik balorazio oso positiboa egiten dugu.\nItxialditik ateratzen ari ginen, negozio asko bi hilabetez itxita egon ondoren, eta askorentzako lasaitasuna ekarri zuten diru laguntza horiek. Nahikoak al diren? Udaletik eta Eusko Jaurlaritzatik jasotako diru laguntzak agian batzuentzat nahikoak izan dira, berehala bueltatu zirelako lanera. Baina beste negozio batzuei gehiago kostatu zaie martxan jartzea, eta agian beraientzat ez dira nahikoak izan.\nBestetik, udalak bonuak banatu ditu herritarren artean herrian erosketak egin ahal izateko. Baliagarria al da bonuena bezalako iniziatiba bat merkataritzari bultzada emateko?\nBonuak pizgarri handia izan dira, eta asko nabaritu da. Udan atera zuten bonuen lehenengo sorta eta oso ondo funtzionatu zuen. Orain beste bigarren txanda bat atera dute, eta espero dugu aurrekoan bezala tokian tokiko salmenta bultzatzeko baliagarriak izatea. Udalarekin elkarlanean gaude, eta badakigu euren aurrekontua mugatua dela, eta beti beraien esku dagoen guztia egiteko asmoa dutela. Alde horretatik egiten ari diren ahalegina handia dela nabarmentzekoa da.\nErrenteria-Orereta Oarsoaldeko herri handiena izanik, eta komertzioaren sektorea hain zabala izanik, herritik kanpoko jendea dator bertara erosketak egitera?\nBai, hala da. Errenterian dagoen eskaintza handiagoa da, eta horrek gure inguruan bizi diren beste udalerrietako bezeroak erakartzen ditu.\nZoritxarrez, udalerritik ez ateratzeko debekuarekin bezero hori galtzen da, baina berehala berreskuratzen da debekua altxatzen denean. Hori bai, pandemia dela- eta asko nabaritu dugu Errenteriako bizilagun gehiago gerturatu direla gure lokaletara erosketak egitera. Herrian jende asko bizi da, eta lehen ez ziren gugana gerturatzen horietako asko. Joera hori aldatu egin dela esan genezake.\nNola aurreikusten duzue izango dela aurtengo Gabonetako kanpaina?\nMomentuko araudiaren arabera joango da. Hau funtsezkoa izango da salmenten eta bezeroen kopurua aurreikusterako garaian. Ez dakigu ea ekitaldirik egongo diren Gabonetan.\nGisa horretako jarduerak egitea debekatzen bada, jendea gutxiago aterako da bere etxeetatik, eta ondorio bezala kontsumoa baxuagoa izango da. Jendearen sentsibilizazioa, adibidez, oso lagungarria izaten ari da azken asteetan, kontuan hartzen gaituztelako erosketak egiterako garaian, eta horrek bultzada handia suposatzen du herriko establezimenduentzat.


Ikastaroa. Pitch & Media: Zuzendarientzako Komunikazio trebetasunak | Deusto Agenda\nIkastaroa. Pitch & Media: Zuzendarientzako Komunikazio trebetasunak\n2018/02/20 – 2018/02/22\nJendaurrean hitz egiteko trebetasunak garatu nahi dituzu?\nKomunikabideen aurrean arrakastaz aritzeko teknikak ezagutu nahi dituzu?\nJendaurrean hitz egiteko gaitasun faltak benetako inpaktua izan dezake arlo profesionalean, bezeroekiko harremanetan, era guztietako negoziazioetan, lan aukeren kudeaketan edo enpresaren edo norbere irudi desegokia transmititzea ere gerta daiteke.\nIkastaroa ekintzaileei, zuzendariei edo lan bila dabiltzan profesionalei zuzenduta dago, arlo profesionalean euren komunikazio trebetasunak garatu behar dituztenei, edo irratia edo telebista bezalako hedabideen aurrean arrakastaz aritu behar dutenei.\nIkuspegi praktiko batekin, talde txikiko formatoan, eta hiru jardunalditan, aztertu egingo ditugu hizlari handiek hitzaldiak interesgarri eta entretenigarri bihurtzeko erabiltzen dituzten trukoak, eta batez ere, ideiak modu eraginkorrean transmititzeko. Hobetu beharreko arloak identifikatuko ditugu eta ahaleginduko gara parte hartzaileek aurkezpen estiloa hobetu dezaten eta arreta berezia jarriko dugu ulertzeko nola narratibak lagundu dezakeen gure aurkezpenak eraginkorragoak izaten eta hobetzen gure oratoria, hori baita ingurune profesionalerako ezinbesteko trebetasuna.\nEkonomian doktorea eta Madrilgo Deusto Business Schooleko zuzendaria eta Deustuko Unibertsitateko eta beste unibertsitate batzuetako irakaslea. Ohiko artikulugilea da hainbat egunkaritan, El País, El Mundo, ABC, Expansión eta Cinco Días eta ekintzailetza arloko hainbat ikerketa proiekturen zuzendaria. Bi liburu idatzi ditu: Políticas Públicas para los emprendedores eta Millennials: Inventa tu empleo, gainera beste zazpi libururen egilekidea da. Z belaunaldiari buruzko hirugarren liburu bat ere argitaratuko du laster barru. Horretaz gain, aholkularitza ematen aritu da hainbat gobernu, unibertsitate eta enpresa handiri, berrikuntza irekiko programak abian jartzen. Formazioaren arloan sortutako enpresa batzuen ekintzailea da, Fundación Créateren patronoa da eta ethic aldizkariko kontseilu editorialeko kide.\n2018ko otsailak 20, 21 eta 22\nDoakoa izango da Focus Programako Ikasleentzat\nMadrilgo Deusto Business School\nCastelló kalea, 76\ncomunicación , Deusto Business School , Enplegua eta Ekintzailetza , Komunikazioaren kudeaketa , habilidades , Madrilgo Egoitza\n2018ko urtarrilaren 29an\nMahai ingurua: Berrikuntza Irekia korporazio handietan\nMahai ingurua: Berrikuntza irekia Administrazio publikoan\nMahai-ingurua: Ziberkrimenari aurre egiteko gako publiko eta pribatuak


Carmen de las Cuevas: "Badago zerbait dantzan, indarrez bultzatzen duen jendea dugu atzetik" — dantzan.eus\nHemen zaude: Hasiera › Albisteak › Carmen de las Cuevas: "Badago zerbait dantzan, indarrez bultzatzen duen jendea dugu atzetik"\nGipuzkoako Dantza Profesionalen elkarteko idazkaria da Carmen de las Cuevas, eta elkarte honen nondik norakoak, ibilbidea eta jarduerak aurkeztu zituen Dantzaguneak antolatutako I. Dantza Jardunaldietan. Dantza ikastaroak, apirileko dantza hilabeteko jarduerak eta elkartetik antolatzen diren jarduerak agertu zituen Donostian, San Telmo Museoan egindako ekitaldian. Hona bere hitzak:\nGure aldetik interes handia daukagu topagune honetan parte hartzeko, horren erakusgarri gure elkartetik, zuzendaritza taldeko sei kideetatik lau lagun etorri garela.\nGipuzkoako Dantza Profesionalen Elkartea 1982. urtean sortu zen. Ni neu iritsi berria naiz, baina elkarteak 30 urteko historia dauka, 30 urte dokumentatuak. Fondo dokumental garrantzitsua daukagu. Alde batetik bestera ibili gara 28-29 urtez, eta orain bi urtetik egoitza dugu. 30 urteko ibilbidean 106 bazkide ditugu, horietatik gaur egun jardunean 67 ditugu. Bazkide hauek oso aktibo eta proaktiboak dira.\nDantzaren hilabetea dugu gure erakusleihoa nagusia, ez bakarra, baina bai entzutetsuena, eta hilabete horretan 25 akademiak aurkezten dituzte beren ikasleak eta lanak. Horrek esan nahi du 400 ikasle, 30-35 koreografia, inguru direla, ardura eta txukuntasun handiz aurkeztuak, ilusioz beteta, eta jarduera distiratsuenean, Kontxako barandan, 1200 parte hartzaile izaten dira. Badago zerbait dantzan, jendea dugu atzetik eta indarrez bultzatzen duen jendea gainera.\nEtengabeko formaziorako Eusko Jaurlaritzaren eta Gipuzkoako Foru Aldundariaren diru-laguntzak jasotzen ditugu, eta Donostiako Udalak laguntzen digu hainbat ekitalditarako, trukean guk haiei lagunduta ere. Urte osoa dantzan, lanean gaude. Eguberrietan ikasleen formazio ikastaroa izaten dugu. Elkartearen sorrera garaitik egiten da, 1982 urtean, lehen bultzada horretan 9 lagun elkartu ziren: Jose Miguel Orbelzu, Josefa Lacoste, Peter Brown, Agueda Sarasua, Purificación Perez, Conchi Aranburu, Maria Teresa Fagoaga, Menchu Medel eta Elvira Ubierna. Bederatzi horietatik gaur egungo 67etara iritsi gara, eta hor jarraitzen dugu matraka ematen, ez gara nekatu.\nJatorrian profil klasikoa zuen elkarteak, baina gaur egun gure bazkideek bultzatzen dituzte modalitate guztietara irekita gaude. Eguberriko dantza ikastaroetan klasikoa, garaikidea, jazza eta flamenkoa izaten dugu, eta 200 ikasle inguru izaten ditugu matrikulatuta. Apirilean, udaberrian, Pazko astean inguruan izaten da beste ikastaro eskaintza bat. Dantzagunearen laguntza eskertzen dugu, aretoak uzten dizkigulako, gela bikainak dira gainera.\nIkastaro horien antolaketan gure lana honakoa izaten da. Irakasle egokiekin kontaktuan jarri eta gure ikasleei ekarpenak egingo dizkieten irakasleak ekartzen ditugu. Gure bazkideek beren ibilbide profesionalean ezagutu dituzten irakasleak ekartzen ditugu. Ehun ikasle inguruk parte hartzen du ikastaro hauetan. Ikasle gaztetxoak etortzen dira, baina baita ikasle-ohiak ere bai, gaur egun konpainia profesionaletan daudenak, eta eguberrietan bereziki, oporretan daudela aprobetxatuz ikastaroetara etortzen dira, ikastaroei maila oso altua emanez, irakasleek eurek aitortzen dutenez.\nHobekuntza ikastaroak ere egiten ditugu, argiztaketa, dantzaren biomekanika,... Gure bazkideek egiten duten edozein eskaera erantzuten saiatzen gara. Antolaketa aldetik horrek dakarren guztiarekin. Ikastaro baten antolaketa lana da, proposamena egin, adostu, irakaslearekin kontaktatu, egoitzak, logistika... Gure bazkideen eguneroko kudeaketan lagungarri izango diren ikastaroak eskaintzen saiatzen gara. Bazkideek ez dira eskolak ematera mugatzen. Miresgarriak iruditzen zaizkigun emanaldiak antolatzen dituzte.\nGuri antolatzea dagozkigun emanaldiak Dantzaren Hilabeteari dagokionak dira. Dantza eskolen erakusketa antolatzen dugu, dantza kalera ateratzen dugu apirileko asteburu bakoitzean,.... Batzordean gaudenok bizitza bikoiztua daukagu, ez dugu azpiegitura profesionalik, dantzarako bizi gara, bakoitzak gure bete-behar profesionalak ditugu, eta hiilabete horretan gure jarduerek ez dute atsedenik, ekin eta ekin jarduten dugu... Gure ordaina egindako lanarekin jendea gustura geratzea da, erantzuna ona izan dela, antolaketak funtzionatu duela, jendeari gustatu zaiola.\nGure ekoizpen izarra, eta horretan Donostia Kulturari eskertu behar diot eskaintzen duen laguntza, Dantzaren Hilabetea eta Dantzaren Nazioarteko Eguna. Antolaketa eta kudeaketa lan handia eskatzen du. Han eta hemen ditugun kontaktuak baliatzen ditugu, urtero apustua egiten dugu, dantza mailarik altuenean jartzeko apustua. Pozik gaude egiten dugun lanarekin, gustatzen zaigu egiten dugun, baina ziurtatzen hustu egiten garela.\nEta gustatzen zaigu beste gauza bat sariak ematea da, eta horretan daukagu gai honetako lankidea, Iratxe de Arantzibia, sarien alma-materra. Gure kideak saritzen ditugu, hangoekin eta urrutikoekin pentsatu beharrean gure artetik ateratzen direnak aipatzeko modukoak iruditzen zaizkigu. Hiru sari mota ditugu: ibilbidea, errebelazioa eta dedikazioa. Poz handia ematen digu honek.\nZer egin nahi dugun, kosta ala kosta, murrizketak gora behera. Formazio eta ekoizpen artistiko eskaintzarekin jarraitu nahi dugu, zubiak eta harremanak sortu nahi ditugu, zenbat eta gehiago bildu eta ahotsa entzun arazi, dantzaren munduari arreta gehiago jarriko zaion itxaropenarekin. Presentzia gehiago izan nahi genuke dantzaren kudeaketa eta ebaluaketa jarduera hauetan. Gure datuak agertu dizkizuet eta uste dut potentzial garrantzitsua mugitzen dugula.


Larrun mendia bakean utzi | Enbata\nAccueil / Articles / Opinion / Chroniques / Larrun mendia bakean utzi\n« Indépendance ou pas : la Catalogne a mauvaise presse\nUne base de données sur l’église de Bascassan »\nLARRUN EZ HUNKI KOLEKTIBOAK, Larrunen defentsarako herritarren elkarteak deiturik, 400 pertsona hurbildu dira igandean, azaroaren 19an, Larrun kaskorat… bertan aurre ikusia den antolaketa proiektuaren gaitzesteko.\nAste buru honetan bi manifestazio garrantzitsuak izan dira Lapurdin: larunbatean lehena Kataluniaren alde Baionan; Larrun mendian bigarrena igandean. Bigarrenari buruz idazten dut gaurko artikulua. Lau ehun pertsona Sara, Azkaine eta Bidasoako Beratik Itsasertzeko mendiaren gailurreraino igo dira: mendizaleak, ekologistak eta abertzaleak edo hiru sentimendu horiek gogoan dituztenak. ZAD berri bat bilakatuko ote da Larrun mendia? Ihardespena emanen digu gero hurbilak.\nBetidanik euskaldun eta euskotarrentzako bortu sinbolikoa izan da Larrun mendia. Mende erdi bat baino iraun zuen GURE HERRIA errebistaren gaineko marrazkia izana zen; hil baino lehenago lapurtarrek ikusi nahi duten paisaia ohi da Larrun; Historian zehar sorginek elkartzen ziren lekua; Euskal Herriaren une gogorretan iheslariek eta gudariek eskapatu eta ezkutatzeko zuten gunea; kabalarentzat leku egoki eta emankorrak; Manex Abeberry zendu zen lekuan egindako harri lanak. Larrunari buruzko aipuak ugari dira euskal literaturan; hona hemen batzuk:\n« Larrun mendia.\nAma Bihotz bat bezein zabala, burua gora bazaude.\nTirainek nahi lukete ito pean daukazun herria.\nBainan marrumaz ikaraturik itsasperatzen dirade. »\n« Bertsu hauk eman ditut Lapurdi maitean,\nLarrun mendi gainean den otelño batean.\nBerritz etorriko naiz, lagunen artean,\nJainkoak plazer badu, heldu den urtean. »\nIragan aldeko gai baliotsuak utz ditzagun eta gaurkoari itzul gaitezen. Orain arte Larrun mendira igan eta hango bistatik gozatu ahal izateko biderik ez da eskas: trena, xendra eta Beraren aldetik datorren bidea; ibilgailuentzat egokia den azken horretan trafikoa mugatua izan arren, mendizaleek erabiltzen ahal dute beste xendra markatuak bezala. Ez da lehengo aldiz beste obra bat Larrunen magaletan eraikitzeak polemikak sortzen dituela. Duela 40 urte gutxi gorabehera, Iparraldetik beste bide bat egin nahi zuten agintariek. Erran gabe doa kabalarentzat oso txarra izanen zela eraginkortasunik gabeko proiektu hori. Dagoeneko baztertu AHT proiektuaren arabera, tunel bat egitear zegoen Larrun azpitik eta Facebook en ikusi genuenez, AHT-a Larrun kaskotik iraganen zelako marrazki bat agertzen da. Azken hori baina olga txar bat izan zela pentsatzen du gehiengo batek.\nOrain egin nahi duten okerrena da, nire ustez, betonezko zutabeen gainean eraikitako gai berdinezko bidea da, zailtasunik gabe ezinduak trenaren geltokirik kaskoraino joan daitezen. Paisaian inpaktu ezezkorra ematen duenaz gainera, ingeniaritzaren aldetik teknika hori oso garestia izanik, kasu gehienetan abandonatzen da. Nire lanean bi adibide eman ditzaket: bata Albanian eta beste bat Errumaniako Transilbaniako mendietan. Albaniakoa guztiz abandonaturik izan da diseinu faraoniko hori, eta Errumanian ahal bezain murriztua; bakarrik bi puntu kritikotan baino abian ezarri dute mendiaren alderantz bidea zabaltzea arrazoi geologiko konkretu eta ikertu batzuengatik ezinezkoa zelako. Orduan zergatik halako teknika bat ezindu eta berauen laguntzen dituztenentzat egin behar? Kontratista batzuei lanik emateko, ala Larrunera jende gero eta gehiago etor arazteko? Arazo bi horiek oker dira.\nLarrun gailurra orain nola dagoen ikertzen badugu, ezinduentzako aldapa berezirik badagoela ikus dezakegu, baina aski ez dela berrezagutzeko ados nago. Egin nahi duten betonezko obra itsusiaren ordez, hobe litzateke lur oihal mekanikoak ezinduentzat egitea, Gasteizko parte zaharrean egiten den bezalakoak. Haiek ongi uztartzen dira inguruarekin, paisaia itsusiago bihurtzeke. Prezioa dudarik gabe egin nahi dutena baino apalagoa. Trena mekanikoki berritzeari gauza normala eta zilegi deritzot, ibilgailu ororentzat beharrezkoa den legez. Baina ezin da onartu aparkaleku gehiago eta tren gehiago ezartzea, horrek jende gero eta gehiago ekarriko duelako Larruneko magal eta kaskoraino. Europako hiri handi askotan bezala, (Venezzia eta Barcelona esaterako) bertakoek ohartu dute turisten saldo erraldoiek ingurumenari kalte asko egiten dietela, apurka bada ere: jarrera txarrak; gaueko harrabotsak; lekuen zikintzea…Baita turistarentzat emaitza txarra ondorioztatuko lukete halako aldaketek. Hain zuzen ere, lasaitasuna, aldaketa eta leku ederren bila dabil turista baikorrak; zer lortuko luke ikusirik Larrun aldea gero eta zikinago balitz? Desilusiorik osoa dudarik gabe, baita bertakoen aurkakotasuna ere. Badira Euskal Herrian eta Europan euren edertasunengatik jendeen liluratu eta jin arazten dituzten bazterrak: Mont Blanc; Cervin; Picos de Europa…Larrunarena bezalako proiekturik aurre ikusten ote dituzte? Dakidanez ez. Orduan bakean utz dezaten Larrun mendia, eta ez hunki.


Torre Urizarreko auzokideek bizikidetza eta gizartearen kohesioa bultzatuko dute lantalde baten bidez - Uriola.eus\nTorre Urizarreko auzokideek bizikidetza eta gizartearen kohesioa bultzatuko dute lantalde baten bidez\nuriola.eus 2015-12-04 08:00 Jendartea Bilbo\nAtzo hasi zen Tomas Camacho ikastetxe publikoan zentroko 'Ikas Komunitateak' proiektuari laguntzeko esperientzia komunitarioa. Kulturarteko Komunitateko Esku-hartze Proiektuaren barruan dago ekimena, Bilboko Udalak, La Caixaren Gizarte Ekintzak eta Gazteleku Komunitate Garapen Elkarteak bultzatuta, Irala eta Ametzola auzoetan bizikidetza sustatzeko.\nEkimen honetan guneko herritarrek eta eragile komunitarioen ekarpenak bildu eta artikulatuko dira, zentroko psikomotrizitate gela modu parte-hartzailean moldatzeko eta hobetzeko. Horrela, pertsona eta talde desberdinen artean lankidetzako harreman berriak sortzen diren moduan, zentroko baldintzak hobetuko dira, bertako ikasleek ahalik eta egoera onenetan ikasi dezaten eta gimnasia egin dezaten.\nAuzoa hezkuntza-komunitateari lagunduz\nTomas Camacho ikastetxean dibertsitate kultural handiko ikasleak daude. Horrek zuzeneko eragina dauka bizikidetzan eta, hori dela-eta, eguneroko hezkuntza-lanean aurreikusita dago desberdintasunak errespetatuz lan egitea, erreferentzia-puntua pertsona guztien eskubideen eta betebeharren berdintasuna izanik.\nTestuinguru horretan, ikastetxeak aspaldi hautatu zuen gertuko komunitatearengana jotzea ikasleen benetako integrazio soziala eta arrakasta akademikoa lortzeko. Orain, Tomás Camacho eskolak, Kulturarteko Komunitateko Esku-hartze Proiektua auzoan garatzen ari dela aprobetxatuz, eskolaren eta bere inguruaren arteko harremana sendotzea eskatu du ekimen horren bitartez.\n"Auzo hezitzailea" eraikitzen dugu\nAtzo izandako lehen bileran, hezkuntza-komunitateak eta Torre Urizar Auzo Elkarteak lankidetzarako proposamena egin zieten bertara joan zirenei (zentroko familiak, auzokoak, guneko taldeak eta zerbitzuak). Hauxe da ideia: lagundu nahi duten pertsona guztien baliabideak eta trebetasunak erabiltzea psikomotrizitate-gela hobetzeko. Horretarako lantaldeak antolatuko dira diziplina eta zeregin desberdinetarako (joskintza, pintura, arotzeria, zaintzak, ekonomia, komunikazioa…) eta lan komunitarioko lanaldiak deituko dira datozen asteotan, helburua lortzeko aurrera egiteko.\nAbenduan materialak jasoko dira, adibidez goma-aparrezko blokeak, ehunak eta koltxonetak aretoa egokitzeko eta gabonetan merkatu txiki bat egingo da, proiektu komunitariorako funtsak biltzeko.\nKulturarteko Komunitateko Esku-hartze Proiektua\nEkimen hau La Caixa Gizarte Ekintzak Espainiako 39 lekutan sustatzen duen Kulturarteko Komunitateko Esku-hartze Proiektuaren barruan dago. Leku horiek dibertsitate kultural handikoak dira eta hemen, zehazki Iralan eta Ametzolan, Gaztelekuk kudeatzen du ekimena 2014ko uztailetik, Bilboko Udalaren laguntzarekin. Prebentziozko eta sustapeneko esku-hartzea da, kulturen arteko harremanak bultzatzeko eta gizartearen kohesioa errazteko. Azken batean, gizartea ahalduntzea bilatzen du, bizikidetzaren eta garapen komunitarioaren alde.